IDEAS: Deca izbeglice i migranti bez pratnje predstavljaju jednu od najugroženijih grupa dece | CEMAFORUM.rs\nCentar za istraživanje i razvoj društva IDEAS, povodom 1. juna, Međunarodnog dana dece, skreće pažnju na prava dece izbeglica i migranata bez pratnje i razdvojene dece koja predstavljaju jedna od najugroženijih grupa dece, obzirom da su izloženi pojačanom riziku od zlostavljanja, eksploatacije, trgovine ljudima, zanemarivanja, seksualnog uznemiravanja i diskriminacije.\nKako naveode, najveći broj dece koja su u poslednjih godinu dana stigla u Srbiju dolaze iz Avganistana, a svoj dom su najčešće napustila zbog oružanih sukoba, ali i teškog siromaštva koje je doneo rat, te njihove porodice nisu imale ni minimum sredstava za izdržavanje. Dodaju i da često deca zemlju porekla napuštaju i zbog pokušaja prisilne regrutacije ili zbog toga što im je život bio u opasnosti.\n„Azil je Srbiji podnelo manje od 5 odsto dece, ali na osnovu dostupnih informacija o razlozima napuštanja zemalja porekla verujemo da bi, ukoliko zatraže zaštitu, oko dve trećine moglo da ispuni uslove koji su predviđeni za dobijanje međunarodne zaštite. Iako ova deca zaslužuju posebnu zaštitu, najveći izazovi sa kojim se suočavaju u Srbiji su neodgovarajući uslovi prihvata, a u pojedinačnim slučajevima i zlostavljanje koje sistem pravosuđa često ne sankcioniše efikasno i adekvatno“, navode oni.\nOni kažu da većina ustanova za smeštaj izbeglica i migranata funkcioniše van nacionalnog sistema staranja o deci i ne zadovoljava minimalne standarde zaštite.\nNa osnovu podataka koje je IDEAS prikupio kroz rad sa više od 2.000 dece u periodu 2018-2019. godina, kao dobra praksa zaštite dece identifikovan je smeštaj u ustanove koje su pod ingerencijom Ministarstva za rad, zapošljavanje, boračka i socijalna pitanja u okviru kojih deca mogu da žive u sigurnim uslovima i gde im je omogućeno da budu uključeni u zajednicu.\n„Ipak, ovakva vrsta smeštaja dostupna je trenutno za oko 6 odsto dece. Stoga pozivamo državu, Evropsku Uniju koja je najveći donator u ovoj oblasti i ostale donatore da veću pažnju posvete zaštiti prava dece izbeglica i migranata tako što će izdvojiti više sredstava za zapošljavanje osoblja u ustanovama za smeštaj dece bez pratnje i kroz izmene zakonodavnog okvira osigurati da jednaki standardi zaštite važe za svu decu u Srbiji“, ističe se u saopštenju.\nIsto tako, navode, prilikom planiranja odgovora na migracije, potrebno je da navedeni akteri nedvosmisleno prepoznaju vodeću ulogu ministarstva nadležnog za socijalnu zaštitu u organizovanju zaštite dece izbeglica i migranata i veću podršku pruže kako centrima za socijalni rad, tako i ustanovama sa malim smeštajnim kapacitetima koje funkcionišu u okviru sistema socijalne zaštite, čime bi se doprinelo tome da poštovanje prava deteta bude prioritet i u kontekstu međunarodnih migracija.


Mrkonjić Grad: Promovisano djelo "Dušu nisu ubili"\n08/11/2018 | 10:33 ⇒ 10:38 | Izvor: SRNA\nNovinar Mira Lolić Močević promovisala je u Mrkonjić Gradu projekat "Dušu nisu ubili", koji se sastoji od istoimenog dokumentarnog filma, knjige svjedočenja i istoriografske monografije "Zatiranje Srba u BiH u 20. vijeku".\nMrkonjić Grad - Mira Lolić Močević - promocija projekta "Dušu nisu ubili"Foto: SRNA\nAutor istoriografske monografije "Zatiranje Srba u BiH u 20. vijeku" je dekan Filozofskog fakulteta u Istočnom Sarajevu Draga Mastilović.\nMočevićeva je sinoć, nakon promocije, izjavila novinarima da je knjigu svjedočenja pripremila zahvaljujući izjavama 59 svjedoka o njihovom i stradanju njihovih porodica.\nOna je istakla da je osnovni cilj projekta da se domaća javnost, ali i svijet upoznaju o onome što se dešavalo srpskim civilima u BiH u 20. vijeku.\n"Potvrdilo se da su srpske porodice u svim ratovima stradavale na kućnom pragu. Mnoge od tema koje smo otvorili i mnogi od prostora koje smo obišli i dalje su nepoznati", navela je Močevićeva.\nOna je rekla da je na promociji Mrkonjićanima pričala, između ostalog, o uglednom Srbinu i narodnom poslaniku Simi Budimiru, koji je u Prvom svjetskom ratu bio dobrovoljac.\n"Podijelio je sudbinu velikog broja solunskih dobrovoljaca, a 1941. godine je sa hiljadama drugih odveden i ubijen u nekoj jami u Јadovnu. Imamo obavezu da zahvalimo tim ljudima za ogromnu ljubav i slobodu koju su izvojevali srpskom narodu", napomenula je ona.\nPromocija ovog projekta je samo jedna u nizu u okviru obilježavanja 100 godina od završetka Prvog svjetskog rata, koje u Mrkonjić Gradu organizuje Kulturno-umjetničko društvo /KUD/ "Petar Prvi Karađorđević Mrkonjić".\nUmjetnički rukovodilac KUD-a Milica Grmaš kaže da tri večeri organizuju kulturne događaje sa ciljem da se prisjete stradanja srpskog naroda za vrijeme Prvog svjetskog rata.\n"Prvo veče je promovisana knjiga novinara Mire Lolić Močević, drugo veče planirano je da sekcije Gimnazije, Osnovne škole `Ivan Goran Kovačić`, te članovi našeg KUD-a i Gradski hor `Mali princ` govore o stradanju Srba uopšte i oslobađanju srpskih prostora, a treće veče oni će govoriti o stradanju Srba u BiH", navodi Grmašova.\nN.Grad: Takmičenje gitarista "Unski virtouzi"\nAndrićgrad: Naučni skup o književnom stvaralaštvu Matije Bećkovića\n16:08 > Tri koncerta večeras u Banjaluci (FOTO)\n11:11 > Odigrana druga predstava takmičarske konkurencije festivala Zlatna vila\n11:00 > Održano veče sa Ivanom Žigon\n23:04 > Mihajlo Orlović promovisao dvije nove knjige\nRazgovor sa kardinalom Vinkom Puljićem


Najnovije vesti za hashtag #radnaakcija\nPregled povezanih vesti • Oznaka: #radnaakcija\nNastavljena radna akcija naprednjaka u MZ Park\nAktivisti Srpske napredne stranke nastavili su radnu akciju na teritoriji MZ Park, koja je započeta prošle nedelje. Nastavljeno je sa košenjem trave, čišćenjem i odlaganjem otpadaka u ulici Stefana Prvovenčanog. Aktivisti SNS u… [...]\nRadna akcija naprednjaka u MZ Park\nAktivisti Srpske napredne stranke organizovali su radnu akciju na teritoriji Mesne zajednice Park. Akcija čišćenja i košenja sprovedena je u ulici Stefana Prvovenčanog kod pogona Elektrodistribucije. Javna površina koja je zarasla u travu,… [...]\nRadna akcija naprednjaka u Kulinovcima\nAktivisti Srpske napredne stranke mesnog odbora Kulinovci organizovali su radnu akciju u prostoru oko Spomen doma. “U sklopu priprema za slavu mesne zajednice organizovali smo radnu akciju, kako bi uredili prostor oko Spomen… [...]


Naslovnica NAJNOVIJE Privreda Nova Varoš – Posao za 116 nezaposlenih\nNova Varoš – Posao za 116 nezaposlenih\nKroz tri programa u ovoj oblasti do posla bi trebalo da dođe najmanje 116 nezaposlenih sa evidencije tržišta rada. Ukupna podrška lokalne samouprave za realizaciju mjera aktivne politike zapošljavanja je 10.000.000 dinara, koliko je planirano i učešće NSZ.\n– Analizirajući stanje, potrebe i očekivane efekte, odlučeno je LAPZ ove godine obuhvati programe javnih radova, za koji je konkurs već raspisan i traje do 10. marta, stručne prakse i subvencija za zapošljavanje nezaposlenih iz kategorije teže zapošljivih. Iz opštinske kase je za ovu namjenu opredeljeno ukupno deset miliona dinara, s tim što će se oko 3.000.000 dinara neiskorišćenih tokom prošle godine takođe usmjeriti za zapošljavanje, ističe Predrag Šaponjić, predsjednik Savjeta za zapošljavanje Opštine Nova Varoš.\nU Savjetu objašnjavaju da je plan da kroz javne radove do privremenog zaposlenja dođe 46 ljudi iz kategorije teže zapošljivih. Opština će realizaciju ovog programa finansijski podržati sa 3.000.000 dinara, koliko je učešće i NSZ. Kriterijumima konkursa koji je u toku predviđeno je, inače, da se javni radovi organizuju u sljedećim oblastima: socijalnih i humanitarnih djelatnosti, održavanja javne infrastrukture, kao i zaštite životnog okruženja. Pravo da ih sprovode imaju organi jedinice lokalne samouprave, javne ustanove i preduzeća, privredna društva, preduzetnici, zadruge i udruženja građana.\nProgram stručne prakse podrazumijeva sticanje praktičnih znanja i vještina za samostalan rad u struci za koje su stečene određene kvalifikacije, uz pravo na polaganje stručnog ispita. Za ovaj program Opština i NSZ izdvojiće po 2.000.000 dinara, a njime će biti obuhvaćeno 30 ljudi. Program se sprovodi kod poslodavca iz privatnog sektora, dok se najviše 30 odsto ukupno angažovanih može uposliti u javnom sektoru, ali isključivo u oblasti zdravstva, obrazovanja i socijalne zaštite. Program traje 12 meseci.\nPoslodavci koji zaposle lice iz kategorije teže zapošljivih moći će da računaju na subvenciju u iznosu od 250.000 dinara. Planirano je da kroz ovaj program do posla dođe ukupno 40 osoba za evidencije tržišta rada, a finansijska podrška opštine u okviru njega je 5.000.000 dinara, baš kao i učešće NSZ. Subvencija se može dodijeliti licima mlađim od 40 i starijim od 50 godina, viškovima zaposlenih, Romima, osobama sa invaliditetom (subvencija je u tom slučaju 300.000 dinara), a koji su radno sposobni korisnici novčane socijalne pomoći, žrtve porodičnog nasilja, trgovine ljudima… Pravo na učešće na konkursu nemaju državni organi, organizacije i drugi direktni ili indirektni korisnici budžetskih sredstava, kao i udruženja građana.\n– Svim ovim programima, kao i mjerama koje ćemo finansirati sa tri miliona dinara neiskorišćenih od lane, pokušaćemo da ublažimo jedan od ključnih problema, a to je nezaposlenost. Cilj je otvaranje novih radnih mjesta posebno u privatnom sektoru – kaže Šaponjić.\nOpština Nova Varoš je na polju zapošljavanja i otvaranja novih radnih mjesta u periodu od 2009. do kraja 2016. uložila blizu 123.000.000 dinara. S tim budžetom sprovedeno je preko tridesetak programa i mjera aktivne politike zapošljavanja, ali se ne može pouzdano doći do podatka koliko je lica došlo do stalnog zaposlenja.\nPrema podacima NSZ iz januara ove godine, na novovaroškoj evidenciji tržišta rada nalazila su se 2.124 lica, među kojima je njih 100 sa fakultetskom diplomom. Gotovo polovina nezaposlenih su bez kvalifikacija i osobe sa završenim trećim stepenom stručne spreme. Na posao čekaju i 474 svršena srednjoškolca, devetoro ih je sa petim, a 109 sa šestim stepenom. Čak 243 Novovarošanina duže od jedne decenije pokušava da se domogne radnog mjesta. Trenutno su najbrojniji oni koji na posao čekaju od dvije do pet godina – ukupno ih je 633.


Predsednik: Da objasnim i građanima Srbije... - Infobrif\nPredsednik: Da objasnim i građanima Srbije…\nAleksandar Vučić izjavio da je pozicija Srbije veoma teška\nObjavljeno 6.03.2019. u 15:52\nBEOGRAD – Predsednik Srbije Aleksandar Vučić izjavio je da je sa premijerom Italije Ðuzepeom Konteom danas do detalja razgovarao o odnosima sa Prištinom, te da mu je preneo da je pozicija Srbije po tom pitanju veoma teška.\n„Kada to kažem teška, da objasnim i građanima Srbije zašto je to tako“, rekao je predsednik Vučić i podsetio da je jedina obaveza iz Briselskog sporazuma bila da Priština formira Zajednicu srpskih opština, koju Albanci nisu ispunili.\nA onda su nam, dodao je, uveli takse zbog naše kampanje povlačenja priznanja nezavisnog Kosova.\n„Ako mi vodimo dijalog, zašto nam nisu rekli: evo, mi nećemo da radimo na priznanju, da probamo da rešimo stvar kompromisom“, rekao je on.\nUmesto toga, oni su, kazao je Vučić, sve vreme radili na dobijanju novih priznanja i kao primer naveo Madagaskar.\n„Madagaskar je pre godinu dana priznao nezavisnost Kosova i to je tada bilo u redu i dozvoljena kampanja Prištine, ali kada je Madagaskar povukao priznanje, onda je Srbija za to kriva. A mi smo samo radili svoj posao“, jasan je Vučić.\nUkazujući na dvostruke standarde, Vučić je istakao da se zalaže za kompromis, a ne da se radi na spuštanju šansi za bilo kakav dogovor.\n„Ja mislim da to ceo svet razume“, naveo je predsednik.\nDalje objašnjavajući zašto je pozicija Srbije teška, Vučić je rekao da su partneri naše zemlje u 90 odsto slučajeva priznali Kosovo, kao i Italija, inače, i koliko god da smo u pravu oni će, kaže, da podržavaju to što Kosovo govori, jer je to „njihovo čedo“.\nDodao je da je to, kako je rekao, njihovo čedo, doduše, sada tinejdžer, ali je i dalje njihovo čedo.\n„Zato mi želimo da nam se ne dogodi ništa što bi moglo da nam poremeti mir i stabilnost. Jer, mi problema sa ekonomijom nemamo. Imamo suficit, pad javnog duga, dvostruko umanjenu nezaposlenost, više investicija nego sve države regiona. Dakle, to nam dobro ide, a da bi nam bilo bolje potrebni su nam mir i sigurnost“, kazao je Vučić.\nPredsednik je primetio i da italijanski premijer Konte, kako je rekao, sve dobro razume i sve dobro zna.\nIzrazio je žaljenje što gost Srbije nema vremena da prošeta ulicama Beograda i vidi koliko su Srbi odani ljudi i umeju da poštuju i cene.\n„Da ima vremena da prošeta video bi kako bi ga ljudi pozdravili, video bi da to nije samo puki stisak ruke, već topla i srdačna dobrodošlica i da bi i italijanski građani bili iznenađeni kada bi to videli“, kazao je Vučić i dodao da poziva premijera Kontea da ponovo dođe.\nAleksandar VučićĐuzepe KonteItalijaKosovo\nSNS odgovorio na „molbu“ Saveza za Srbiju\nOrganizatori protesta najavili blokadu RTS-a u subotu


Dom Sindikata | Headliner\nKombank dvorana menja ime… Uskoro će biti poznat novi naziv ove kulturno-umetničke institucije\nUskoro biće poznata informacija ko će ubuduće sponzorisati Kombank Dvoranu, te čije će ime kultni, multifunkcionalni objekat u centru grada nositi. Iz poznate kulturno-umetničke institucije poručuju da i pre objavljivanja javnog poziva, već ima zainteresovanih kompanija. Naime, “Javni poziv za izbor naslovnog sponzora” objekta (čiji je trenutni naziv Kombank Dvorana), …\nOvogodišnji, 47. Međunarodni filmski festival FEST biće održan od 22. februara do 3. marta u Kombank Dvorani – nekadašnjoj Dvorani Doma sindikata gde je 1971. godine i rođen. FEST će od ove godine nastaviti da živi u modernizovanom ambijentu Kombank dvorane koja povratkom ovog značajnog festivala obogaćuje svoj repertoar kulturnih …\nRambo Amadeus održaće koncert 1. maja u renoviranoj dvorani Doma sindikata, najavili su organizatori. Rambo Amadeus i njegov bend kroz svoje muziciranje vešto kombinuju džez, fank, etno i rok praveći jedinstvenu muzičku fuziju. Ona je istovremeno i podloga za Rambove oštre, satirične tekstove, kao i neumoljivo duhovite dosetke i digresije, …


Stipendije od 50 maraka, ali i siguran posao za učenike koji se školuju za varioce – Novosti Plus\nStipendije od 50 maraka, ali i siguran posao za učenike koji se školuju za varioce\n19 Septembra, 2019 19 Septembra, 2019 Dragana Morača\t0 Comments\nNačelnik opštine Lopare Rado Savić i direktor firme “Termoelektro oprema” Mladen Arsenović potpisali su danas ugovore o stipendiranju 29 učenika koji se u lokalnom Srednjoškolskom centru “Vuk Karadžić” školuju za zanimanje varilac. Roditelji su potpisali ugovore u ime učenika, koji će dobijati 50 KM mjesečno – po 25 KM od opštine i firme “Termolektro oprema” iz Lopara.\nSavić je nakon potpisivanja ugovora istakao da je ovo dobar primjer kako sarađuju privreda i lokalna zajednica. “Dodjela stipendija je odlična inicijativa koja će doprinijeti interesovanju mladih za metalsku struku”, ocijenio je Savić i dodao da je smjer varilac deficitarno zanimanje i pruža mogućnost brzog zaposlenja.\nArsenović je rekao da je inicijativa koje je potekla iz ove firme prihvaćena od lokalne zajednice. “Potpisali smo i ugovor o obavljanju stručne prakse koja je plaćena, a za koju je obezbijeđena sva potrebna zaštitna oprema”, rekao je Arsenović i dodao da svim učenicima koje završe ovaj smjer u Loparama garantuju zaposlenje.\nDirektor Srednjoškolskog centra “Vuk Karadžić” Mićo Stojšić zahvalio je opštini Lopare i firmi “Termoelektro oprema” za podršku.\n“Ovu školsku godinu ukupno je upisalo 205 učenika u četiri struke – gimnazija, ekonomija, elektrotehnička i mašinska. Pojavila se inicijativa da nam se dozvoli upis odjeljenja varilaca i dobili smo saglasnost”, rekao je Stojšić.\nRoditelj učenika stipendiste Risto Nešković iz Kozjaka kod Lopara zahvalio je opštini i firmi “Termoelektro oprema”, jer će ova stipendija, kako kaže, značiti mnogo. “Još je važnije što će učenici nakon završetka školovanja imati siguran posao”, istakao je Nešković.\n← Hemofarm dobio priznanje na manifestaciji “100 najvećih u BiH”\nSNIMA SE NOVA SEZONA SERIJE “DOBRO JUTRO, KOMŠIJA” (video) →\nRajčević: U narednom periodu neće biti smanjenja plata za radnike u visokom obrazovanju


Aljbin Kurti izabran za kosovskog premijera\nČestitka ambasadora Kvinte\nAmbasadori Francuske, Nemačke, Italije, Velike Britanije i Sjedinjenih Država u Prištini čestitali su u sredu novoj kosovskoj vladi i Skupštini i pozivali sve stranke da imaju odgovornu ulogu u priznavanju rezultata izbora kao mandat naroda za efikasnu vladu.\nU vreme pandemije i ekonomskih izazova, Kosovu je potrebno svrsishodno vođstvo i funkcionisanje upravljačkih institucija koje obezbeđuju stabilnost, uključujući Predsedništvo, navodi se u zajedničkom saopštenju ambasadora kvinte.\n“Potreban nam je dijalog za povratak oko 3 milijarde penzija koje su ukradene od strane Srbije, za povratak oko 400 miliona evra koji su ukradeni od zloupotrebe struje za adresiranje ratnih reparacija i dugova od sukcesija. Znači dijalog koji adresira i rešava postojeće probleme a ne dijalog koj stvara nove probleme. Bez priznavanja realnosti, nezavisnog Kosova i priznavanja istine od strane Srbije ne može biti normalizacije odnosa između dva naroda i dva zemlje”, kazao je Aljbin Kurti.


Rezultat pretrage za pojam: javna preduzeća\nBEOGRAD - Aranžman sa MMF, poznatiji kao „čuvarkuća*, Srbija bi trebalo da završi do januara 2021. godine.\nBEOGRAD - "Ključno pitanje Srbije je da li je moguće napraviti malu, efikasnu i prosvećenu državu u kojoj će svoju šansu videti obrazovani i kompetentni, a ne samo poslušni i lojalni", rekao je Zec.\nKRAGUJEVAC – Veksilum Balkan povukao predlog o pokretanju stečajnog postupka u "Srpskoj fabrici stakla".\nBEOGRAD - Nezavisno udruženje novinara Srbije i Nezavisno društvo novinara Vojvodine najoštrije su danas protestovali protiv evidentnih političkih pritisaka na portal "Južne vesti".\nBEOGRAD - Penzije i plate u javnom sektoru su umanjene od novembra 2014. godine, kao mera fiskalne konsolidacije, i od tada su povećavane tri puta.\nMihajlović: Po izdavanju građevinskih dozvola Srbija među najboljima u svetu\nBEOGRAD - Mihajlović je rekla da je reforma građevinskih dozvola pokazala da Srbija može da sprovede kompleksne reforme i da u nečemu bude bolja čak i od najrazvijenijih zemalja sveta.\nBEOGRAD - Premijerka Srbije Ana Brnabić izjavila je danas da će plate zaposlenih u lokalnoj samoupravi biti povećane za pet odsto a da neće biti povećanja zarada u javnim preduzećima.\nBEOGRAD - Vučić je nakon otvaranja Sajma naoružanja i vojne opreme "Partner 2017." u Beogradu, rekao da je Vlada napravljena "još ranije" i se radi o manjim izmenama.\nSlučaj Kolubara: EPS u problemima\nBEOGRAD - Najava da će država izdvojiti 250 miliona evra za nabavku mašina i opreme u Rudarskom basenu "Kolubara" izazvala je oprečne reakcije o tome je li to opravdano.\nMogućnost davanja srpskih aerodroma u koncesiju\nBEOGRAD - Vlada Srbije predvidela je Predlogom zakona o upravljanju aerodromima mogućnost davanja aerodroma u koncesiju kako bi se obezbedio novac za njegov razvoj i efikasnije komercijalno korišćenje.\nPRIJE 206097 MIN\nPRIJE 463404 MIN\nPRIJE 789045 MIN\nPRIJE 832167 MIN\nPRIJE 835578 MIN\nPRIJE 859790 MIN\nPRIJE 927029 MIN\nPRIJE 950703 MIN\nPRIJE 969086 MIN\nPRIJE 994119 MIN\nPRIJE 1106207 MIN\nPRIJE 1149516 MIN\nPRIJE 1222721 MIN\nPRIJE 1235614 MIN\nPRIJE 1316494 MIN\nPRIJE 1391258 MIN\nPRIJE 1402177 MIN\nPRIJE 1421033 MIN\nPRIJE 1446104 MIN\nPRIJE 1585683 MIN\nPRIJE 1657801 MIN\nPRIJE 1874735 MIN


Ramafosa je rekao da zemlja ne može da priušti da bolnice i klinike budu opterećene povredama, koje se povezuju sa konzumiranjem alkohola, a koje se mogu izbeći.\n- Ovo je borba za spas svakog života i moramo da spasimo svaki krevet. Oluja korona virusa daleko je svirepija i razornija od svih koje znamo - istakao je on.\nRamafosa je rekao da trenutne projekcije pokazuju da će različite provincije dostići vrhunac zaraze u periodu između kraja jula i kraja septembra, prenosi Rojters.\nKorona je u mnogim zemljama dostigla vrhunac, ali neke države još nisu iskusile najgore: Ovo bi mogla da postanu NOVA ŽARIŠTA\nU Africi BROJ ZARAŽENIH od korona virusa veći od 72.000\nNoćni policijski čas biće na snazi od ponedeljka i trajaće od 21 čas do 4 sata ujutru. On neće važiti za one koji idu na posao ili se sa njega vraćaju, kao ni za osobe kojima je potrebna zdravstvena pomoć.\nTakođe, biće pooštrena pravila o nošenju zaštitnih maski, ali će ostati na snazi treći nivo sistema za uzbunu na korona virus, koji ima pet nivoa.\nPorodične posete i društvene aktivnosti i dalje će biti zabranjene.\nMinistarstvo zdravlja Južnoafričke Republike prijavilo je danas još 12.058 slučajeva korona virusa, čime je ukupan broj zaraženih dostigao 276.242.\nBroj preminulih porastao je za 108, na ukupno 4.079.\nURNEBESNO Predsednik Južne Afrike zbog "nevolje" sa zaštitnom maskom postao hit na društvenim mrežama (VIDEO)


U Narodnoj skupštini Republike Srbije, održan je zatvoreni sastanak Radne grupe za Poglavlje 27 i Nacionalnog konventa o Evropskoj uniji. Ambasadori održivog razvoja i životne sredine su kao priprema za sastanak, u ime Env.net projekta predali mišljenje vezano za trenutnu i buduću politiku Srbije u borbi protiv klimatskih promena, i svoje viđenje koje bi mogle biti prepreke za puno sprovođenje Direktive o industrijskim emisijama. Zbog osetljivih pitanja vezanih za Pregovaračku poziciju za ovo poglavlje, skup je bio zatvoren za medije, a informacije o iznetim prelaznim periodima se smatraju poverljivim, zbog toga što je još uvek u pitanju verzija nacrta Pregovaračke pozicije i zbog pravila EU o poverljivosti.\nPregovaračka pozicija za Poglavlje 27 – trenutna faza\nDrugi nacrt Pregovaračke pozicije za Poglavlje 27 dostavljen je Evropskoj komisiji u decembru 2018. godine. Komentari EK nisu bili veliki i nakon unapređenja, izrađen je finalni nacrt Pregovaračke pozicije, koji je u procesu konsultacija predstavljen SKGO i lokalnoj upravi, NVO i privredi sa PKS.\nIzrađene su prioritetne liste projekata za sektore, u okviru Prioritetnog investicionog plana, do 2027. godine. Različiti su izvori finansiranja projekata: EU, IPA i strukrutni fondovi bi trebalo da pokriju do 50% sredstava, zatim zajmovi međunarodne, razvojne i komercijalne banke, bilateralni grantovi, privatni sektor, lokalni/državni budžeti, Zeleni fond i fond za vode.\nAkcioni plan za jačanje administrativnih kapaciteta pretpostavlja nedostatak značajan broj ljudi u razičitim nivoima uprave i segmentima životne sredine. Moraju se jačati inspekcija i institucionalni kapaciteti lokalnih uprava i pokrajine. Potrebna je pomoć u stručnom doprinosu, posebno na lokalnom i regionalnom nivou, u kandidovanju novih tema, koje možda nisu trenutno prioritet.\nFinalni nacrt Pregovaračke pozicije trenutno je u nadležnim instutucijama i ministarstvima, na mišljenju i konsultacijama, očekuje se finalizacija procesa do kraja novembra 2019. Finalna verzija će takođe biti predstavljena Nacionalnom konventu, a do kraja decembra predviđeno je da se Pregovaračka pozicija preda EK na usvajanje.


Beč: prvi električni kamion za odvoženje smeća - Eurocomm-PR\nU Beču je danas u okviru klimatske konferencije predstavljen kamion za odvoženje smeća na električni pogon koji sutra kreće u svoju prvu vožnju. Predstavljanju vozila ispred Hofburga su prisustvovale mnoge svetske zvezde - Arnold Švarceneger, Končita, skijaš Aksel Lund Svindal i Greta Tunberg.\nPrvi kamion za odvoženje smeća na potpuno električni pogon je razvijen u saradnji nekoliko firmi: MAN, MUT i Framo. Uz samo jedno napajanje vozilo može da pređe sto kilometara, a može da se napuni na električnoj utičnici snage od 400 volti.\nZa razliku od hibridnih vozila koja nakon pražnjenja baterije prelaze na pogon pomoću dizela, ovaj kamion troši svih 100 odsto električne energije za napajanje, pražnjenje baterije i kompresovanje smeća, uz nulto zagađenje. Time se omogućava svež vazduh, čuva prirodna okolina i pomaže „ekologizacija“ gradskog voznog parka.


“Proteraćemo Gruevskog iz Mađarske ako pobedimo Orbana”: Kandidat udružene opozicije o “kriminalnim migrantima koje je naselio Fides”\nGabriella Barbara / Alamy / Alamy / Profimedia\n(Beta) – Kandidat udružene mađarske opozicije Peter Marki-Zaj najavio je da će, ukoliko pobedi na parlametarnim izborima, proterati bivšeg makedonskog premijera Nikolu Gruevskog koji je živi u azilu u Mađarskoj.\nKako su preneli makedonski mediji, Marki-Zaj je na društvenim mrežama najavio da će osim Gruevskog, proterati i jordanskog biznismena Zaifa Nafija i “druge kriminalne migrante koije je naselio Fides (stranka premijera Mađarske Viktora Orbana)”.\n“Ograda će ostati i mi ćemo proterati kriminalne migrante koje je naselio Fides. Izručićemo Nikolu Gruevskog iz Makedonije, Zaida Nafu iz Jordana i druge kriminalne migrante koje je nastanio Fides”, napisao je Marki-Zaj na Tviteru i podsestio da je o tome već govorio 23. oktobra na jednom skupu.\nKonzervastivac Peter Marki-Zaj biće jedinstven kandidat opozicionog fronta koji će se na parlamentarnim izborima naredne godine suprotstaviti dugogodišnjuem mađarskom premijeru i lideru Fidesa Viktoru Orbanu.\nBivši makedonski premijer i dugogodišnji lider VMRO DPMNE Nikola Gruevski je u novembru 2018. dobio azil u Mađarskoj, nakon što je pobegao iz Severne Makedonije da bi izbegao izdržavanje dvogodišnje zatvorske kazne na koju je pravosnažno osuđen u slučaju nezakonite nabavke luksuznog mercedesa.\nBudimpešta je odbila zahtev Severne Makedonije da ekstradira Gruevskog, protiv kojeg se u Skoplju vodi još nekoliko krivičnih postupaka za zloupotrebu vlasti i kriminal dok je bio na mestu premijera.\nMeđu tim sudskim postupcima je i za organizovanje nasilja u Sobranju u aprilu 2017. kako bi sprečio tadašnju opoziciju koja ga je pobedila na parlamentarnim izborima da preuzme vlast.


ŠLJIVA SPAJA LJUDE: Hrvati traže ovo voće iz Srbije ne pitaju za cenu\nŠLJIVA SPAJA LJUDE: Hrvati traže ovo voće iz Srbije ne pitaju za cenu\nAutor: Glas javnosti 09.09.2020. u 22:43\nSrpska šljiva osvojila je na prečac Hrvatsku, procenjuje se da je svaka treća šljiva uvezena u Hrvatsku iz Srbije.\nPrema nekim studijama, Hrvatska bi tek i mogla da postane dobro tržište za srpsku šljivu jer su u Hrvatskoj poljoprivredna zemljišta zapuštena i retki se odlučuju za proizvodnju koja beleži veliki pad.\nIako šljiva predstavlja sve traženije koštunjavo voće na tržištu EU, posebno skandinavskih zemalja, Nemačke i Velike Britanije, Hrvatska ni u ovoj proizvodnji ne uspeva da postigne dobre proizvodne rezultate, a poslednjih godina, zbog različitih tržišnih poremećaja, pojedini veći proizvođači odustali su i prestali da uzgajaju šljive.\nCena konzumne šljive u Hrvatskoj kreće od sedam do deset kuna za kilogram, odnosno od 112 do skoro 160 dinara, pokazala je analiza "Smartera", konsultantske firme za poljoprivredu i prehrambenu industriju.\n- Za razliku od Hrvatske, čija proizvodnja šljiva ne pokazuje znakove oporavka i rasta, susedne zemlje poput Srbije, BiH, pa i Severne Makedonije, ali i Rumunije uspešno razvijaju svoju proizvodnju, te osim konzumne šljive sve više plasiraju i izvoze različite proizvode na bazi ovog voća - od rakije, sušenih šljiva, kompota do pekmeza. Susedna Srbija proizvodi oko 500.000 tona šljiva, proizvodnja u BiH se kreće od 150.000 do 200.000 tona, dok je Rumunija takođe na 500.000 tona - ističe stručnjak "Smartera" Miroslav Kuskunović.\nU prošloj godini Hrvatska je uvezla svežih šljiva u količini od 2.535 tona vrednih 1,5 miliona evra, dok je izvoz bio 845 tona za samo 540.000 evra.\nOsim u svežem stanju, Hrvatska uvozi i ogromne količine osušene šljive. Tako je prošle godine stigla količina od gotovo 1.000 tona, vredna više od dva miliona evra, od čega dve trećine dolazi iz Čilea i Srbije.\n(Glas javnosti/Slobodna Dalmacija/Tanjug)


Radno vreme šoping centara, prodavnica i pijaca\nNaslovna » BG servis » Radno vreme šoping centara, prodavnica i pijaca\nAh Neša 27. decembar 2014. BG servis Postavite komentar\nNa kraju svake godine, jedan od najčitanijih tekstova na danubeogradu.rs je upravo onaj u čijem naslovu između ostalog piše „radno vreme“.\nPraznici nam stižu, a mnogi Beograđani smatraju da je najbolji dan za 31. decembar upravo sreda, jer se 1. i 2. januar spajaju sa prvim novogodišnjim vikendom. Ako se tome doda i da je sreda, 7. januar neradan dan – mnogi će spojiti skoro dve nedelje dobrog zimskog odmora.\nNego, radno vreme. Kao što i pretpostavljate, skraćeno je radno vreme 31. decembra, skoro pa niko neće raditi 1. i 7. januara, a tu je i nekoliko izmena i onih dana između glavnih zimskih praznika – dočeka Nove godine i Božića. Krenimo redom…\nRadno vreme Ušće SC je do 30. decembra produženo – od 10.00 do 23.00 (Idea od 9.00). U sredu, 31. decembra ovaj trgovački centar radiće skraćeno do 18.00. Prvog dana 2015. godine Ušće SC neće raditi kao ni 7. januara (osim bioskopa Cineplexx). U utorak, 6. januara, skraćeno radno vreme – od 10.00 do 18.00 (Idea – od 9.00).\nRadno vreme Delta City-ja tokom praznika:\n31. decembar – od 10.00 do 18.00;\n1. januar – neradni dan (osim Cineplexxa, igraonica Circus i Galactica, Casine Favorit);\n6. januar – od 10.00 do 18.00 i\n7. januar – neradni dan (osim Cineplexxa i Casine Favorit).\nU Ruzveltovoj 33 priređuju Novogodišnju žurku do 31. decembra. U nedelju, 28. decembra od 11.00 do 14.00 deca mogu da se druže sa Deda Mrazom. Od 18.00 animatorska trupa „Klovn Šašavko i drugari“ prirediće predstavu „Deda Mraz u Nedođiji“.\nDruženje sa Deda Mrazom moguće je i 29. i 30. decembra od 17.00 do 20.00, kao i 31. decembra od 14.00 do 17.00. Neradni dani su 1. i 7. januar, a 6. januara Zira će raditi do 18.00.\nNa Voždovcu je otvoren Deda Mrazov grad do 5. januara, a fotografisanje sa Deda Mrazom i vilenjacima moguće od 16.00 do 19.00.\nRadno vreme je skraćeno 31. decembra i 6. januara pa će Stadion biti otvoren do 18.00, a 1. i 7. januar su neradni dani.\nU četvrtak, 1. januara, kao i 7. januara neradni je dan u svim prodavnicama Tempa. U petak, 2. januara radiće samo dežurne prodavnice do 18.00. Pogledajte spisak:\nTempo Express Batajnica\nTempo Express Beograd, Medakovićeva 113\nTempo Express Kragujevac\nTempo Kraljevo (10-18h)\nTempo Vrnjačka Banja (10-18h)\nTempo Kragujevac (10-18h)\nTempo Užice (10-18h)\nTempo centri radiće 2. januara od 10.00 do 18.00, uz jedan izuzetak:\nTempo Beograd, Viline Vode i Kvantaš\nTempo Novi Sad\nTempo Šabac (10-22.30h)\n31. decembar: 9.00 – 18.00\n1. januar: neradni dan\n6. januar: 9.00 – 18.00\n7. januar: neradni dan\n31. decembar: do 17.00\n2. januar: od 6.00 (Metro Diskont u Zemunu od 12.00)\n6. januar: do 17.00\n8. januar: od 6.00 (Metro Diskont u Zemunu od 12.00)\nRadno vreme zanatskih, trgovinskih i ugostiteljskih objekata\nU sredu, 31. decembra (uoči Nove godine) dežurne prodavnice pretežno prehrambene robe (hipermarketi, supermarketi, superete, mini-marketi) moraju da rade najmanje od 9.00 do 18.00, saopštavaju iz Sekretarijata za privredu.\nU četvrtak, 1. januara, na Novu godinu, dežurni prodajni objekti mogu biti zatvoreni, a u petak, 2. januara, moraju da rade najmanje od 9.00 do 12.00. U utorak, na Badnji dan, pretežno prehrambene prodavnice moraju da rade najmanje od 9.00 do 18.00, dok na sam Božić (7. januara) prodajni objekti mogu biti zatvoreni.\nNa dan državnog i drugog praznika (1, 2. i 7. januara), nespecijalizovane prodavnice u kojima se obavlja trgovina na malo pretežno neprehrambene robe i posebni trgovinski objekti mogu biti zatvoreni. Benzinske stanice na državnim putevima I i II reda i opštinskim putevima na teritoriji grada Beograda rade od 00 do 24 sata, a ostale benzinske stanice u gradu najmanje od 6.00 do 20.00.\nU skladu sa odredbama Odluke o radnom vremenu zanatstva i trgovine na teritoriji grada Beograda, propisano je da 31. decembra i u dane kada se praznuje državni praznik Nova godina (1. i 2. januar), kao i 13. i 14. januara, radnje i trgovci koji obavljaju trgovinu van prodajnog objekta mogu da vrše prodaju i dostavu alkoholnih pića i piva od 00 do 24 sata.\nDežurni prodajni objekti koji rade u vreme državnih i drugih praznika dužni su da raspored, početak i završetak radnog vremena, istaknu na vidnom mestu objekta najmanje tri dana pre dana državnog i drugog praznika. Svi trgovinski i zanatski objekti u dane novogodišnjih i božićnih praznika mogu biti otvoreni i mogu raditi duže od radnog vremena navedenog u ovom saopštenju.\nU dane kada se praznuje Nova godina (31. decembra, 1. i 2. januara) kao i 13. i 14. januara, ugostiteljski objekti za pružanje usluga ishrane i pića koji se nalaze u stambenim zgradama mogu raditi, emitovati muziku ili priređivati muzički program od 00 do 24 sata. Ostali ugostiteljski objekti koji se ne nalaze u stambenim zgradama, mogu raditi u okviru maksimalno utvrđenog radnog vremena – od 00 do 24 sata.\nIz „Gradskih pijaca“ saopštavaju da će zelene pijace 31. decembra i 2. januara raditi uobičajeno od 6.00 do 19.00, dok 1. i 7. januara neće raditi. Jedino će pijace „Zemun“, „Banovo brdo“, „Bele vode“ i „Dušanovac“ 1. i 7. januara raditi skraćeno od 6.00 do 13.00.\nOtvoreni tržni centar – Novi Beograd (popularni „Buvljak“) radiće 31. decembra i 2. januara uobičajeno od 8.00 do 16.00, dok 1. i 7. januara neće raditi. „Pijaca za promet starih stvari i robe sa greškom“ na Miljakovcu će 31. decembra i 2. januara raditi od 6.00 do 19.00, dok 1. i 7. januara neće raditi.\nPijaca cveća TC „Krnjača“ radiće 31. decembra skraćeno od 11.00 do 18.00, dok će 2. januara raditi uobičajeno. Pijaca neće raditi 1. i 7. januara. (danubeogradu.rs)\nTagovibg servis nova godina nova godina 2015 pijace prodavnice radno vreme shopping shopping center\nPrethodni Apel građanima: Priprema za hladni talas\nSledeći Nova godina 2015: Gradski saobraćaj tokom dočeka


Sretna energija Hitno je potrebno vodoinstalateru, stručnjaku ili graditelju u Cornwallu?\nGrađevinarstvo, Vodovod i elektro servisi\nPOČETNA > Građevinarstvo, Vodovod i elektro servisi\nZnamo da građevinski radovi često dolaze kao deo a grijanje,nadogradnja kotlaili obnovljiva energijainstalacija.\nInstalacija takođe može biti odlično vreme za dodatna poboljšanja vašoj imovini. Naš iskusni tim može da obezbedi kompletan skup radova kako bi osigurali da svi radovi koji se zahtevaju pored instalacije završavaju zajedno i visokim standardima. The Srećna energija timska ponuda električni radovi, renoviranje, kupatilo i kuhinjske instalacije.\nRadovi poboljšanja kuće\nNaš tim je spreman razgovarati s vama i savjetovati o vašim građevinskim radovima. Nudimo završnu uslugu kućnim vlasnicima i vlasnicima, uključujući:\nStolarija, malterisanje i pregrada\nDecking, patios, ograde i šupe\nFasci i žlebovi\nNaši kvalifikovani električari će vam pomoći sa bilo čime iz novog utičnice do kompletne kućne linije. Takođe ugrađujemo vanjsko osvjetljenje pomoću najnovije LED tehnologije.\nKondenzacija može rezultirati kalupom koji može izazvati zdravstvene probleme za one koji pate od respiratornih stanja kao što je astma. Mi možemo instalirati sisteme ventilacije cijelih kuća koji smanjuju nivo vlage u kući, uklanjaju dijelove vazduha i svode nivoe prljavštine kućne prašine.\nVlasnici i praznici\nAko imate dodatne nekretnine ili odmor dopušta zašto ne iskoristiti naše Vlasnici i praznici pružaju uslugu. Nudimo planirane i odgovorne radove uključujući:\nVodovod i električni izlazi\nNadogradnja kuhinje i kupatila\nCP12 sertifikate o bezbednosti gasa


Tegeltija: Zbog stava Kosova nije usvojena deklaracija - Glas Srpske\nTegeltija: Zbog stava Kosova nije usvojena deklaracija\nSrna 18.06.2021 15:39\nBEČ - Predsjedavajući Savjeta ministara BiH Zoran Tegeltija izjavio je danas u Beču, gdje prisustvuje Samitu o zapadnom Balkanu, da je postignut veliki stepen saglasnosti o svim ključnim pitanjima koja opterećuju zemlje regiona, ali da zbog čudnog stava delegacije (samoproglašenog) Kosova nije postignut konsenzus o usvajanju deklaracije.\nOcjenjujući da je sastanak sa austrijskim kancelarom Sebastijanom Kurcom i specijalnim predstavnikom EU za dijalog Beograda i Prištine Miroslavom Lajčakom bio odličan, Tegeltija je naveo da je trebalo zajednički da se usvoji deklaracija i da se proslijedi Savjetu Evrope kao zajednički stav svih zemalja.\n-Razgovarali smo o nekoliko ključnih pitanja, a to su pandemija sa kojom se borimo više od 15 mjeseci, ekonomija nakon završetka borbe protiv kovida, ekonomska saradnja, te pitanje migracija i procesa proširenja sa EU - rekao je predsjedavajući Savjeta ministara novinarima u Beču.\nOn je napomenuo da problem sa pandemijom neće biti završen bez nastavka vakcinacije, što nije moguće ukoliko vakcina ne bude dostupna svim zemljama u svijetu.\n- Ono što je ohrabrujuće jeste to da je Kurc obećao da će od avgusta Austrija obezbijediti dodatni milion doza vakcina za sve zemlje zapadnog Balkana - rekao je Tegeltija i podsjetio da je u prvoj tranši koju je obezbjedila Austrija od 650.000 doza vakcina BiH dobila 214.000 doza, te da isporuka još traje.\nOn je zahvalio i Srbiji za pomoć u procesu vakcinacije, jer je gotovo 15 odsto doza koje su stigle u BiH rezultat Vlade Srbije.\n- Kada je riječ o ekonomiji saglasni smo da nam dolazi težak period oporavka od pandemije. Prvi uslov jeste da okončamo borbu sa kovidom, a koju ćemo završiti sa vakcinacijom, a poslije toga slijede značajne investicije i pomoć realnom sektoru - pojasnio je Tegeltija.\nOn je naveo da investicije moraju biti potpomognute Evropskim investicionim planom za zapadni Balkan.\n- Svi smo svjesni toga da EU mora više investirati u zapadni Balkan, jer su mu najznačajniji spoljnotrgovinski partneri zemlje EU - naglasio je Tegeltija.\nKada je riječ o migracijama i procesu proširenja, Tegeltija je naveo da tu postoje jasni stavovi svih prisutnih, a to su da Evropa ne pokazuje posebne ambicije da zemlje zapadnog Balkana postanu članice EU.\n- Još ne postoji zvaničan stav po tom pitanju. Ne izjašnjavaju se da su protiv toga, ali mnogo toga se radi da se ne ide u proširenje ili bar da se ne ide onom brzinom kojom smo planirali - istakao je Tegeltija.\nPrema njegovim riječima, pitanje migracija je veoma važno za BiH koja je došla u situaciju da bude posljednja zemlja zapadnog Balkana koja treba da zaustavi migracije prema zapadnoj Evropi, a to nije moguće.\n- Migracije treba zaustaviti tamo gdje počinju, tamo gdje migranti ulaze u EU, a na granici od 1.000 kilometara između BiH i Hrvatske nije moguće zaustaviti migrante - ukazao je Tegeltija.\nOn je napomenuo da će svaka tehnička pomoć policijskim agencijama u BiH dobrodoći, ali ako se taj proces ne bude zaustavljao prije BiH - u samoj BiH on ne može biti zaustavljen.\nKomentarišući podršku Lajčaka i Kurca ulasku zemalja zapadnog Balkana u EU, Tegeltija je rekao da je Austrija zemlja koja predvodi one države koje podržavaju pristupanje zemalja zapadnog Balkana EU, ali da, nažalost, postoji veliki broj zemalja koje ne dijele taj entuzijazam.\n- Zemlje zapadnog Balkana sprovode mnoge reforme, rade mnogo toga što se od njih zahtijeva u procesu pridruživanja EU, ali kao da se pojavi neka žnevidljiva rukaž koja postavi dodatne uslove i zaustavi zemlje zapadnog Balkana, a time se ozbiljno gubi povjerenje građana u postupak proširenja - konstatovao je Tegeltija.\nTegeltija je dodao da, kada građani izgube povjerenje, onda se u mnogo težu situaciju dovede i vlast koja treba da sprovodi reforme, a od kojih su neke jako zahtjevne i politički i ekonomski.\nKlub Bošnjaka do petka stavlja veto na posljednje akte Narodne skupštine: Konačni cilj na Ustavnom sudu BiH\nPrijem u Sarajevu povodom Šmitovog stupanja na dužnost\nPetković: Zakonitost skupštinskih akata ocjenjuje jedino Ustavni sud\nSDA poziva OHR da stavi van snage zakon narodne skupštine Srpske\nDodik: Srpska ne vjeruje ni zapadu, ni visokom predstavniku\nPredložen pritvor osumnjičenom za pokušaj ubistva Miladina Stanića\nČeka se stav Advokatske komore o postupanju branilaca\nBursać: Potvrda kreiranja istine u kojoj nema srpskih žrtava\nMarinković: Srbija nikada više neće dozvoliti "Oluju" protiv Srba\nŠarović: U narednim danima vući mudre poteze\nPavlović: Poražavajuća odluka Tužilaštva BiH\nVišković: Srpska garant opstanka Srba na ovim prostorima


Osnaživanje turističkih potencijala kroz projekte prekogranične saradnje\nNaslovnica NAJNOVIJE Politika Osnaživanje turističkih potencijala kroz projekte prekogranične saradnje\nPrijepolje – Na današnjem sastanku Grupe zainteresovanih strana prekograničnog regiona ,,Drina-Tara” ozvaničiće se početak nove faze saradnje opština iz regiona.\nPrema riječima regionalnog menadžera Aleksandra Damljanovića nastaviće se sa projektom koji je baziran na univerzifikaciji ruralne ekonomije, a u saradnji sa nemačkom organizacijom za tehničku pomoć i saradnju GIZ.\n,,Ovaj projekat će kao dve osnovne smernice imati diverzifikaciju iz oblasti seoskog turizma i u oblasti prerade i proizvodnje hrane i tradicionalnih proizvoda. U ovom regionu sarađujemo sa svim zainteresovanim stranama iz javnog, civilnog i privatnog sektora”, rekao je Damljanović dodajući da su u projekat uključene opština Prijepolje i Priboj, dok je za uključenje opštine Nova Varoš bilo inicijative.\nDamljanović je naveo da je upoznat sa turističkom ponudom i potencijalima opštine Prijepolje.\n,,Imajući u vidu da sam planinar i da imam puno prijatelja iz ovog kraja, znam koje sve prirodne blagodeti ima Prijepolje. Ovde ima dosta potencijala za razvoj turizma, a ono što mi možemo je da pomognemo u razvoju seoskog turizma jer tu je najveći potencijal”, istakao je Damljanović.\nDirektor TO Prijepolje Nebojša Svičević istakao je da lokalna samouprava izdvaja značajna sredstva za razvoj turizma i poljoprivrede.\n,,Smatramo da opština koja ima 23 posto zaštićenih zona opštine odlukom Vlade RS, predstavlja značajan potencijal za sve putnike namernike i sve koji su željni netaknute prirode. Pored razvoja turizma naša lokalna samouprava ulaže i poljoprivredu i jednostavno imamo želju da preko turističkih potencijala izvršimo prodaju tih proizvoda kojih iz godine u godinu imamo sve više”, rekao je Svičević.\nOn je naveo da posebnu pažnju posvećuju ruralnom turizmu i da trenutno u opštini imaju 100 kategorisanih ležajeva u više seoskih domaćinstava.\n,,Moram istaći da je primat u kategorisanim seoskim domaćinstvima nosi Kamena gora to je mesna zajednica poznata po stogodišnjacima i ljudima koji dugo žive, Sopotnici, Jabuci, dok po ostalim delovima ima poneko domaćinstvo koje je kategorizovano”, rekao je Svičević.


Skoro polovina potomaka imigranata u Danskoj kaže da bi kritikovanje religije trebalo biti nezakonito - Srpski Glasnik\nOctober 18, 2019 nikolaLeave a Comment on Skoro polovina potomaka imigranata u Danskoj kaže da bi kritikovanje religije trebalo biti nezakonito\nSkoro 50 odsto potomaka neevropskih imigranata u Danskoj smatra da bi trebalo zabraniti kritikovati religiju – oštar kontrast s brojevima etničkih Danca, pokazuje novo istraživanje.\nIzveštaj Ministarstva za imigraciju i integraciju utvrdio je da su potomci imigranata više zainteresovani za odbranu religije od nedavnih imigranata koji su se nastanili u zemlji.\nIako je 48 odsto potomaka reklo da bi kritikovanje religije trebalo da bude ilegalno, samo 42 procenata imigranata iz prve generacije koji su bili u Danskoj tri ili više godina, isto je reklo isto.\nZa etničke Dance, broj koji se želi osloboditi slobode kritikovanja religije bio je dramatično manji i iznosio je samo 20 posto.\nUprkos sukobljenim pogledima na slobodu govora u pogledu veroispovesti između imigranata i etničkih Danaca, istraživanje je takođe otkrilo da su imigranti počeli da osećaju više Dancima nego što je to bilo pre 10 godina. Tolerancija prema homoseksualnosti takođe je porasla, objavio je Kopenhagen Post.\nIstovremeno, porastao je broj “novih Danaca” koji smatraju da bi se ženama trebalo dozvoliti da se udaju samo za muškarca kojeg je odobrila njihova porodica.\nRezultati daju razlog za zabrinutost, izjavio je ministar za imigraciju Mattias Tesfaie za jedan tabloid shvatavši da imigranti sa bliskog istoka žele da “zadrže vrednosti uz koje su odrasli” a trebalo bi da bude slučaj da “sve više i više prihvataju vrednosti demokratije iz generacije u generaciju. ”\nKada polovina potomaka imigranata veruje da bi religija trebalo biti oslobođena kritike, ja to tumačim kao ljude koji misle da demokratija mora da se povuče sa puta.\nDemokratija u Evropi znači da je ljudima data sloboda da praktikuju svoju religiju, ali je “jednako presudno”, rekao je Tesfaie, da religija mora biti u stanju da “izdrži kritiku”.\nNa primer, dok Kuran kaže da se žena može udati samo za drugog muslimana, mora se prihvatiti da će biti ljudi koji to žele da izazovu i moraju im biti dozvoljeni. “Ustav kaže da smo svi slobodni ljudi i to pravilo je iznad pravila svih drugih”, rekao je.\nNa temu nošenje odeće sa religioznim simbola, 88 posto potomaka imigranata odgovorilo je da je važno ljudima omogućiti da slobodno nose verske simbole, dok je 68 post imigranata prve generacije imalo isti stav.\nIdeja zaštite religije od kritike nije neuobičajena u Evropi gde u mnogim zemljama još uvek postoje zakoni protiv bogohuljenja.\nTagged Danska evropa imigranti kultura religija


Firme ne mogu da podnesu završne izveštaje zbog Zakona o računovodstvu? - Nova ekonomija\nFirme ne mogu da podnesu završne izve...\nFirme ne mogu da podnesu završne izveštaje zbog Zakona o računovodstvu?\nPo prvi put posle pola veka, 374.000 preduzeća, preduzetnika, udruženja i drugih pravnih lica koji rade u Srbiji ne mogu da predaju završne finansijske izveštaje.\nTo je u saopštenju navela Mreža za poslovnu podršku i apelovala na državne organe da suspenduju primenu Zakona o računovodstvu.\nU toj organizaciji navode da je, iako je Agencija za privredne registre odložila za mesec dana predaju završnih finansijskih izveštaja, "već sada izvesno da izveštaji neće moći da budu predati ni posle tog roka, jer je Zakon o računovodstvu, donet 2013, i sedam njegovih podzakonskih akata nemoguće primeniti u praksi".\n"Za ovaj svojevrsni privredni kolaps odgovorni su činovnici u Ministarstvu finansija koji su u toku pisanja novog Zakona o računovodstvu 2013. godine uporno odbijali da uvaže apele privrede i profesionalnih organizacija računovodja da se takav zakon ne donosi, jer je preskup za posrnulu srpsku privredu, prebirokratizovan i neprimenljiv", piše u saopštenju.\nPrema oceni Mreže za poslovnu podršku, Zakon o računovodstvu omogućava lažno prikazivanje rezultata poslovanja što povećava mogućnosti za prevare i privredni kriminal, a otežava i poslovanje stranim kompanijama čiji su direktori strana lica, jer im nameće obavezu da dobiju privremeni JMBG kako bi potpisali završne račune, što povlači dugu i nepotrebnu proceduru koja ne postoji u zemljama EU.\n"Generalna posledica ovakvog Zakona o računovodstvu će biti pad Srbije na Doing Business listama Svetske banke i usporavanje dolaska stranih investitora", piše u saopštenju.\nSmatraju da je neophodno da Vlada Srbije po hitnom postupku formira i novu radnu grupu za donošenje zakona o računovodstvu u koju će ovog puta biti uključeni predstavnici profesionalnih organizacija računovodja i vodećih poslovnih asocijacija, kako bi se doneo zakon u skladu sa Medjunarodnim računovodstvenim standardima, pojednostavile procedure i smanjile mogućnosti za privredni kriminal.


eKapija | Vlada RS utvrdila prijedlog budžeta za 2020. vrijedan 3,4 mlrd KM\nIzvor: Capital | Petak, 06.12.2019.| 08:06\nVlada RS utvrdila prijedlog budžeta za 2020. vrijedan 3,4 mlrd KM\nVlada Republike Srpske utvrdila je u četvrtak, 5. decembra, Prijedlog budžeta Srpske za narednu godinu od 3,425 mlrd KM i Prijedlog programa ekonomskih reformi od 2020. do 2022, izjavila je ministar finansija Srpske Zora Vidović.\nOna je na konferenciji za novinare nakon sjednice Vlade u Banjaluci istakla da Prijedlog budžeta za 2020. godinu za 3,3% ili 108,4 mil KM veći nego ovogodišnji rebalansirani budžet.\nPrema njenim riječima, procjena je da će i bruto domaći proizvod Republike Srpske u idućoj godini rasti za 3,3%.\nVidović je precizirala da izvorni prihodi u predloženom budžetu za 2020. godinu iznose 2,996 mlrd KM, ukupno zaduženje budžeta je 345 mil KM, a za otplatu duga je planirano 497 mil KM.\n- Zaduženje je manje za 40 mil KM u odnosu na prethodnu godinu - rekla je Vidović.\nOna je dodala da je iznos koji je predviđen za plate povećan za oko 70 mil KM, dok je za penzije planirano 40 mil KM više u odnosu na ovu godinu i ukupan iznos za te namjene je 1,142 mlrd KM.\nIzdvajanje za socijalnu zaštitu, navela je ona, planirano je je na 237,4 mil ili 5,3 mil KM više u odnosu na 2019. godinu.\n- Za subvencije je planirano 126,5 mil KM ili 16,2 mil KM više u odnosu na ovu godinu. Najveći dio odlazi na poljoprivredu za koju su subvencije povećane sa 71 mil na 75 mil KM - naglasila je Vidović.\nPrema njenim riječima, za kapitalne investicije planirano je 135 mil KM, što predstavlja povećanje za 38 mil KM, a uglavnom se odnose na izgradnju i rekonstrukciju zdravstvenih ustanova.\nVidović je dodala da je Vlada utvrdila i Prijedlog programa ekonomskih reformi za period od 2020. do 2022. godine na osnovu kojeg je utvrđen i Prijedlog budžet za narednu godinu.\n- To su podizanje konkurentnosti i produktivnosti privrede, veće zapošljavanje i plate, rješavanje problema u zdravstvu, stvaranje efikasije javne uprave, strukturalno usklađivanje školstva i tržišta rada i socijalna karta, odnosno socijalne potrebe stanovnika Srpske - pojasnila je Vidović.\nPrijedlog budžeta RS za 2020\nbudžet RS za 2020


Nevesinje: Opština obezbijedila grant od 120.000 KM za stimulaciju poljoprivredne proizvodnje\nNaslovnica NAJNOVIJE Nevesinje: Opština obezbijedila grant od 120.000 KM za stimulaciju poljoprivredne proizvodnje\nU cilju podrške poljoprivrednoj proizvodnji, opština Nevesinje je budžetom za 2019. godinu planirala grant od 120.000 KM. Poljoprivredna služba je već izradila Pravilnik o podsticajima, a zainteresovani poljoprivrednici zahtjeve će moći podnositi od 26. februara.\nNačelnik opštine Milenko Avdalović kaže da su ove godine, osim redovnih subvencija za mljekare i voćare i sredstava namijenjenih za izgradnju vodopoja, planirali 120.000 KM za stimulaciju poljoprivredne proizvodnje.\n– Cilj nam je da mlade porodične ljude koji su još uvijek vezani za selo stimulišemo da se ozbiljnije bave poljoprivredom − naglasio je Avdalović najavljujući da će, ukoliko ove mjere donesu dobre rezultate, za narednu godinu biti planirana još veća sredstva.\nPravilnikom koji je objavljen prije nekoliko dana propisani su uslovi koje moraju ispunjavati poljoprivredni proizvođači da bi ostvarili pravo na novčane podsticaje. Precizirano je da će biti podržana izgradnja novih i adaptacija postojećih objekata i nabavka poljoprivredne mehanizacije, steonih junica, muznih uređaja, sjemenskog materijala i pčelarske opreme\nNačelnik opštinskog Odjeljenja za privredu i društvene djelatnosti Siniša Bratić naglašava da je Pravilnik sačinjen tako da pruži priliku većem broju zainteresovanih poljoprivrednika. Prema njegovim riječima, opština Nevesinje će u svakom programu podrške učestvovati sa 30 – 40 % sredstava, s tim da je utvrđen najveći iznos podsticaja koje može dobiti određeni aplikant.\nIz opštiine Nevesinje su pojasnili da registracija poljoprivrednog gazdinstva nije uslov za dobijanje sredstava. Međutim, korisnici podsticaja u svakom slučaju će opštinskoj poljoprivrednoj komisiji morati dokazati da su sredstva namjenski uložena.\nZainteresovani poljoprivrednici zahtjeve će moći podnositi, kada zvanično stupi na snagu Pravilnik o podsticajima, odnosno od 26. februara.


Han: Strategija za Zapadni Balkan izazvala djela – Cafe.ba\nHan: Strategija za Zapadni Balkan izazvala djela\nLONDON – Strategija koju smo predstavili za Zapadni Balkan u februaru ove godine izazvala je reakcije i djela, a čitav proces je indikativnim datumom (2025. godina) dao više kredibiliteta, izjavio je danas komesar Evropske unije za proširenje Johanes Han, na marginama Samita lidera zapadnog Balkana u Londonu.\n“Ovaj datum je čitavu priču načinio konkretnijom i smatram da je to bitno… Na početku sam oklijevao, ali danas mi je drago što su me ubijedili da je datum dobra ideja”, rekao je Han na panel diskusiji tink tenka “Četam haus”, dodajući da je datum “ambiciozan”, ali i dalje “izvodljiv”.\nPrema njegovim riječima, pristupanje zemalja zapadnog Balkana 2025. godine značilo bi da one moraju da pregovore i neophodne procese završe do 2023. godine, što je izazov.\nIndikativni datum izazvao je reakcije i unutar EU, što je prema riječima Hana “podjednako bitno”, jer sada pojedini lideri prihvataju da su stvari ozbiljnije nego što su vjerovali.\n“To je na jedan način dobro, jer dovodi do diskusije unutar EU i to je jedan od glavnih razloga koji me je ubijedio da postavimo datum”, rekao je Han.\nOn kaže da su svi nezadovoljni trenutnom situacijom i da se tu ne dovodi u pitanje širenje EU.\n“Ne slažem se sa pristupom Emanuela Makrona da prije sljedećeg koraka u širenju moramo da to razjasnimo unutar EU”, rekao je Han.\nJoš jedna bitna posljedica predstavljanja strategije bilo je to što je EU stavila do znanja da neće primati države koje nisu riješile konflikte sa svojim susjedima.\n“Zajedno sa indikativnim datumom, to je stvorilo više energije da se riješe najvidljiviji problemi, kao što je rješenje spora o imenu (Makedonije) i sada moramo da uradimo sve da pomognemo državi da ubijedi svoje građane da je ovo pravi put naprijed”, rekao je Han.\nOn je pomenuo Srbiju, kao i Crnu Goru, naglasivši da su te dvije države uspjele da otvore nova poglavlja u pregovorima sa EU.\nPohvalivši Bosnu i Hercegovinu na završenom upitniku, Makedoniju i Grčku na rješenju spora o imenu, Han je istakao i da Albanija ima da riješi probleme sa Grčkom, dodajući da sve zemlje regiona imaju neku vrstu “oklijevanja” u rješavanju problema sa vladavinom prava.\n“To je obavezno u EU. Smatram da kombinacija vladavine prava i ekonomskog razvoja na neki način pomaže u ovome. Mislim da je cijeli region, po pitanju vladavine prava, u nekom tranzicionom periodu”, rekao je Han.\n“Oni to vide kao ključ za razvoj regiona i to se ne tiče samo borbe protiv korupcije, ima još mnogo polja kao što su sloboda izražavanja, nezavisno sudstvo, gdje je potrebno još napretka”, kaže Han.\nKomesar je istakao da je regionu neophodno državništvo da bi se razumjelo da su u društvu i mentalitetu neophodne promjene kako bi se napredovalo prema Evropi.\nDačić: Dođe mi da dam Pacoliju ove note


Uzalud sada negira: Dodik je bio prvi zvaničnik iz RS koji je priznao genocid! | Autonomija\nUzalud sada negira: Dodik je bio prvi zvaničnik iz RS koji je priznao genocid!\n"Ja znam savršeno šta je bilo. Bio je genocid u Srebrenici. To je presudio sud u Hagu, i to je neosporna pravna činjenica", rekao je Dodik 2008.\n– Ja znam savršeno šta je bilo. Bio je genocid u Srebrenici. To je presudio sud u Hagu, i to je neosporna pravna činjenica, kazao je Dodik prilikom gostovanja u jednoj TV emisiji.\nJučer, na dan ukopa još 127 žrtava genocida u Potočarima, Dodik je izjavio da „genocida nije bilo i da ga nikada neće priznati“.\nPrisjetimo se njegove izjave 2008. na Face TV-u u Centralnom dnevniku Senada Hadžifejzovića.


Hotel sa nula zvezdica u Švajcarskoj — nema krov, prozore ni vrata, ali ima batlera /foto/ - 20.05.2020, Sputnik Srbija\nHotel na otvorenom nastao iz želje da se ukaže na lepote švajcarskih Alpa ovog leta nastaviće poslovanje na veoma neobičan način. 20.05.2020, Sputnik Srbija\n14:05 20.05.2020 (Osveženo: 14:54 21.09.2021)\n© Foto : pixabayŠvajcarska - Alpi\nSam naziv znači bukvalno „nula zvezdica“, a sobe u ovom „hotelu“ nemaju ni prozore, ni vrata, pa ni krov.\nOvo zdanje otvoreno je još 2016. i imalo je na raspolaganju nekoliko soba, odnosno apartmana, koji su se nalazili na oko 1.200 metara nadmorske visine u kantonu Sen Galen. Međutim, možda reč „sobe“ nije najsrećniji izbor s obzirom na to da su u pitanju postolja s bračnim krevetom i noćnim ormarićima usred planinske divljine.\nMožda ćete primetiti da ovoj slici nedostaje bar toalet, ali za one koji su odsedali u ovom jedinstvenom luksuzu, u neposrednoj blizini su imali kolibu s toaletom, ali i batlera koji im je bio na raspolaganju. Jedna noć za ovu avanturu koštala je nešto više od 200 evra, a lista čekanja je bila ogromna.


Vesti online / Vesti / Srbija / Vladika Amfilohije posetio Nikolića\nVladika Amfilohije posetio Nikolića\nMitropolit crnogorsko-primorski Amfilohije posetio je danas lidera Srpske napredne stranke Tomislava Nikolića u privatnoj bolnici na Novom Beogradu, gde je smešten nakon što mu se stanje pogoršalo usled štrajka glađu i žeđu, koji je počeo u subotu, 16. aprila.\nMitropolit Amfilohije kod Nikolića\nMitropolit Amfilohije, koji se oko 50 minuta zadržao u razgovoru sa liderom SNS-a, rekao je novinarima da je pozvao Nikolića da najveći hrišćanski praznik Vaskrs sutra proslavi sa porodicom i da dođe na bogosluženje u Sabornu crkvu.\nOn je rekao da je posetio Nikolića u bolnici uz blagoslov Sinoda Srpske pravoslavne crkve i da mu je preneo pozdrave Njegove svetosti patrijarha srpskog Irineja.\nMitropolit Amfilohije izjavio je da posete velikodostojnika SPC Nikolića u bolnici ne predstavljaju mešanje Crkve u politički život, jer SPC "brine o čoveku i njena uloga je da miri, blagosilja i poziva na dobro".\n"Pogrešno je preneto da sam kritikovao Nikolića zbog štrajka glađu. Samo sam mu rekao da postoje i drugi načini da ostvari ciljeve", izjavio je mitropolit Amfilohije.\nOn je rekao novinarima da je došao kod Nikolića zbog Uskrsa i da mu poželi zdravlje.\n"Post jeste okrepljenje za telesno i duhovno zdravlje. Nikolić se dobro ispostio, ali nije njegova pobeda ako ostane bez uskršnjeg jajeta i zato sam ga zamolio da za Vaskrs izađe i provede praznik sa porodicom", izjavio je vladika Amfilohije i dodao: "Posle Uskrsa, neka svako kako zna i ume obavlja svoje obaveze prema sebi i narodu kome služi".\nDa predsednik SNS Tomislav Nikolić namerava sutra da provede Uskrs s porodicom i nastavi štrajk glađu, izjavio je jutros član lekarskog konzilijuma koji se brine o njegovom zdravlju, internista Ljubomir Ilić.\n"Pacijent je uspešno stabilizovan, prekinuo je štajk žeđu tako da daljih indikacija za hospitalizaciju nema... i on će nastaviti štrajk glađu kod svjoje kuće ukoliko tokom noći ne dođe do komplikacija ", rekao je Ilić novinarima u Beogradskom kliničko-bolničkom centru.\nPrema njegovim rečima, ako produži štrajk glađu prve posledice po zdravlje Nikolića verovatno će se manifestovati kroz nedelju dana, a ako za mesec dana nastavi sa štrajkom glađu može biti životno ugrožen.\n"Mi nemamo potrebe da intervenišemo, poštujemo njegovu volju i ne hranimo ga i on će nastaviti štrajk glađu, koji ga životno ne ugrožava", rekao je Ilić.\nDr Ilić je izjavu o stanju zdravlja Tomislava Nikolića dao u foajeu bolnice, a novinari danas nisu imali priliku da se posete Nikolića u njegovoj bolesničkoj sobi.\nZa sutra nije predviđen susret novinara sa nekim članom lekarskog konzilijuma koji brine o zdravlju lidera SNS.\nLider SNS-a je štrajk glađu i žeđu počeo u subotu, 16. aprila, sa zahtevom da budu raspisani prevremeni izbori. On je štrajk žeđu prekinuo pre dva dana na molbu patrijarha Irineja.\nSRBIJA "Predsednički izbori bi mogli da budu neizvesni, ako..."\nSubota 23.04.2011. 22:11\nNedelja 24.04.2011. 01:01\npola drzave gladuje, a crkvene velikodostojnike to ne zanima, vazno da svaki dan po jedan obilazi ovog foliranta, ova zemlja je totalno unistena, Tadic, Toma i ostala bagra unistise i poslednje stubove Srbstva\nSubota 23.04.2011. 22:25\nVladika Amfilohije je rekao jedino što može, isto kao Tanasko Rajić u boju na Ljubiću - spasavaj se ko može i ko hoće. Crnom Tomislavu spasa nema, on može samo da pogine ako misli da ostane nekako zapamćen u istoriji. Ko ga je gurnuo u ovo, verovatno ni on ne zna da objasni. Zaglupio se čitajući putešestvija i mladalačku ludost Vojislava Šešelja i knjigu " Kako se kalio čelik " druga Pavla Korčagina. Od nedelje sunčano i vedro u celoj Srbiji osim kiše oko Kragujevca.


„Protest“ i javni trening Fitnes zajednice ispred Skupštine Srbije - Sputnjik Srbija\n02:46 20 April 2021\n„Protest“ i javni trening Fitnes zajednice ispred Skupštine Srbije\n17:08 19.03.2021 (osveženo 17:16 19.03.2021) Preuzmite kraći link\nFitnes zajednica Srbije održala je „protest“, odnosno javni trening ispred Skupštine Srbije, sa željom da ukaže na težak položaj fitnes klubova i teretana.\nSimbolično, u pet minuta do 12, uz poštovanje mera i ograničen broj ljudi, zaposleni u fitnesu istakli su da je njihov posao prva linija odbrane zdravstvenog sistema i u normalnim uslovima, a posebno sada u borbi sa virusom korona.\n„Fitnes i rekreacija jedini su deo sektora uslužnih delatnosti, koji je na najdirektniji način usmeren na prevenciju, stvaranje zdravije nacije i očuvanje zdravlja. Ovo nije protest, već inicijativa i to i javno kažemo. Ovom inicijativom želimo da ukažemo nadležnima da se u fitnesu poštuju sve propisane mere za zaštitu od pandemije i da je potrebno da radimo“, istakao je Nebojša Stojanovski, jedan od predstavnika Fitnes zajednice Srbije.\nStojanovski ističe da umerena fizička aktivnost uz propisane mere zaštite od virusa korona, utiče ne samo na jačanje imuniteta, već i na psihičko zdravlje.\nOvom prilikom upućen je snažan apel da se svim fitnes centrima i teretanama omogući normalan rad uz regularno radno vreme i pojačanu kontrolu poštovanja mera.\n„Ograničavanje rada do 17 ili 20 časova povećava broj ljudi u određenim vremenskim intervalima, što otežava kontrolu sprovođenja mera, dok normalno radno vreme omogućava kontrolisan broj ljudi u klubu tokom dana“, ističu organizatori.\nProtest ljubitelja fitnessa#Beograd #Srbija pic.twitter.com/fnWZol5uOe\n— DivljiBagrem (@divljibagrem) March 19, 2021\nPodržavajući napore Vlade Srbije da restriktivnim merama suzbiju širenje pandemije, Fitnes zajednica Srbije poručila je da se zatvaranjem fitnes klubova i teretana, upravo oni koji promovišu zdrav život i bave očuvanjem i unapređenjem zdravlja, dovode u istu ravan sa organizatorima tajnih žurki i svima onima koji ne poštuju mere i ugrožavaju sve građane Srbije, preneo je Tanjug.\nVesić: Tražiću da se najnovije mere ukinu\nSrbija, virus korona, teretana, fitnes


Vlada FBiH produžila subvencioniranje struje penzionerima sa najnižom penzijom – Radio Feral\nVlada FBiH je na današnjoj 60. hitnoj, telefonski održanoj sjednici, produžila do 30.6.2017. godine važenje Odluke o provedbi mjera za smanjenje troškova električne energije domaćinstvima i stimulaciji energetske efikasnosti.\nOdluka propisuje subvencioniranje računa za električnu energiju za kupce iz kategorije domaćinstava, kod JP Elektroprivreda BiH d.d. Sarajevo i JP Elektroprivreda HZHB d.d. Mostar, a pravo na nju imaju kupci s najnižim iznosom penzije koju je u tekućem mjesecu isplatio Federalni zavod PIO u Federaciji BiH, kao i korisnici stalne novčane pomoći koji imaju izdata rješenja od nadležnih službi/centara za socijalni rad u FBiH.\nSmanjenje troškova za električnu energiju ostvaruje se na potrošnji ispod prosječne (manje od 268 kWh mjesečno kod JP Elektroprivreda BiH d.d. Sarajevo, odnosno ispod 348 kWh mjesečno kod JP Elektroprivreda HZHB d.d. Mostar).\n← Raspisan konkurs za popunu 534 radna mjesta u školama TK\nU susret 23. Izboru sportiste TK: Prijave kandidata do 12. januara →


Leonardo: Mbape može da ode ako se ispune svi uslovi | Novine Toronto\nLeonardo: Mbape može da ode ako se ispune svi uslovi\nSportski direktor Pari Sen Žermena Leonardo rekao je da fudbaler Kilijan Mbape želi da ode i da ga klub u tome neće sprečavati ako se ispune svi uslovi i potvrdio da je odbijena ponuda Real Madrida. "Kilijan Mbape želi da ode, to je jasno. Ako Real Madrid šalje ponudu, čini se da je jasno... Mislim da je svima jasno. Mi ne možemo, nedelju dana pre završetka prelaznog roka, da menjamo naše planove. Ako želi da ode, nećemo ga zadržavati, ali pod našim uslovima", rekao je Leonardo za RMC Sport.\nMediji su spekulisali da Mbape želi da napusti pariski klub, nakon dolaska Lionela Mesija.\n"Razgovarao sam sa Kilijanom mnogo puta i uvek nam je govorio istu stvar. Kilijan je obećavao da neće besplatno otići iz kluba. To nam je uvek govorio", naveo je Leonardo.\nPari Sen Žermen je u utorak odbio ponudu Reala od 160 miliona evra za Mbapea, koji je izrazio želju za odlaskom. Leonardo je rekao da ne može da govori o tačnoj cifri, ali da se radi o ponudi "od oko 160 miliona".\n"To je manje nego što smo ga platili, ali nam se, pre svega, ne svidja način na koji je Real Madrid to uradio", dodao je on.\nUpitan da li je zvanično odbijena ponuda Reala, Leonardo je potvrdno odgovorio.\n"Ali, nikoga nećemo zadržavati. Ako neko želi da ode i ispune se naši uslovi, videćemo. Ali, napravili smo san ovog leta i nikome nećemo dozvoliti da ga uništi. Smatramo da je ta ponuda daleko od onoga što u današnje vreme predstavlja Kilijan. Takodje, deo tog novca dugujemo i Monaku i smatramo da ova ponuda nije dovoljna", naveo je.\nLeonardo je rekao da je cilj uprave da zadrži Mbapea i potpisivanje novog ugovora sa 22-godišnjim napadačem.\n"Poslali smo dve značajne ponude Kilijanu, jednu pre dva meseca, na nivou vrhunskih fudbalera u našem timu i drugu nedavno, veću. Želimo da mu dokažemo da je značajan igrač, u centru našeg projekta, ali ne iznad projekta", dodao je Leonardo.\nOn je nezadovoljan ponašanjem Real Madrida.\n"Čini se kao strategija Reala da dobiju negativan odgovor, da pokažu kako su sve pokušali i da sačekaju godinu dana kako bi ga dobili besplatno. Najmanje dve godine Real se ovako ponaša, to nije ispravno, čak ni legalno jer su kontaktirali fudbalera. To je za nas neprihvatljivo jer nije korektno", naveo je sportski direktor Pari Sen Žermena.\n"To je dokaz strategije - stigne ponuda godinu dana pre isteka ugovora i sedam dana pre završetka prelaznog roka. Oni žele da je mi odbijemo, kako bi pokazali Kilijanu da su pokušali sve i da počnu da pregovaraju za sledeću godinu", dodao je.\nNa pitanje da li je dozvoljen odlazak Mbapea, Leonardo je odgovorio: "Nikada nismo otvorili vrata odlasku".\n"Nikada. Ljudi pričaju da želim da prodam, a da Naser ne želi, a ja i on mislimo isto. Mi smo na istoj talasnoj dužini, mi branimo klub. Naš cilj je da produžimo ugovor i zadržimo Mbapea. Ali, ako fudbaler želi da ode, to će biti pod našim uslovima i to ne važi samo za Kilijana već i za ostale igrače", rekao je on.\nUpitan da li očekuje novu ponudu, Leonardo je rekao da "uprava ne planira ponovo da razgovara sa Real Madridom".\n"Prelazni rok se završava 31. avgusta u ponoć. Tako funkcioniše prelazni rok, a za nas je jasno: da ga zadržimo. Ali, nećemo nekome da dozvolimo da ode za manje nego što smo ga kupili jer dugujemo Monaku novac", dodao je.\nNa pitanje da li klub ima rezervi plan, Leonardo je rekao da se u ovom trenutku ne planira nikakav transfer.\n"On ima još godinu dana ugovora, želimo da ga produžimo. Nismo razmišljali o planu B. Stvorili smo vrlo pozitivnu atmosferu. Nikome nećemo dozvoliti da to promeni", rekao je Leonardo.


ODABRALA FIPA: OVO SU NAJZNAČAJNIJI INVESTITORI U BIH | Hayat.ba\nIzabrano je 10 investitora koji su u 2020. godini u BiH ukupno uložili 105 miliona KM i zapošljavaju 1.098 ljudi, te šest investitora koji su u 2021. uložili oko 64 miliona KM, a zapošljavaju 1.520 radnika.\nTo su kompanije sa kojima mi sarađujemo i to ne znači da nema još dobrih kompanija koje posluju u BiH. Ovo je prilika da im zahvalimo i za doprinos koji su dali ekonomiji BiH, a naravno i da javno progovorimo o impozantnim rezultatima koje su postigli – navela je Marković.\nZa prošlu godinu nagrađene su kompanije iz različitih privrednih grana i to: Temax iz Orašja, Alpina-Bromy iz Tešnja, Privredni preporod iz Banje Luke, Koala automotive iz Tuzle, Društvo Monti i CineStar iz Sarajeva, Longwood iz Cazina, Symphony iz Sarajeva, Hidraulika flex iz Laktaša, te Sarajevski kiseljak iz Kiseljaka.\nKompanije koje su nagrađene za ovu godinu su Eco Energy iz Gračanice, AFT Bosnia iz Živinica, Kablex BH iz Laktaša, Virgin Puls i Transcom Worldwide iz Tuzle, te Cineplexx BH iz Sarajeva.\nAdmir Jamaković - 26/01/2022 08:04 0\nMeđunarodni monetarni fond snizio je prognoze rasta SAD-a, Kine i svjetske ekonomije u cjelini, upozorivši i na rizike koje donose neizvjestan tok pandemije, inflacija, poremećaji u snabdijevanju i zaoštravanje monetarne politike u SAD-u.


Vreme bezakonja - Redakcijski komentar - Dnevni list Danas\nPočetna » Dijalog » Redakcijski komentar » Vreme bezakonja\nPolicija je juče uhapsila dvojicu muškaraca koji su prvo vređali Iliju Vučevića, a zatim ga brutalno pretukli u piceriji „Trg“ u Beogradu, jer su mislili da je gej zato što je nosio ljubičastu torbu za pse.\n4Piše: Redakcijski komentar 04. novembra 2019. 14.00\nOni su u subotu noć Vučevića nazvali gejem, udarali ga pesnicama i naneli mu teške telesne povrede zbog kojih je završio u Urgentnom centru. Od možda i kobnog ishoda, spasila ga je supruga koja je, videvši šta se događa, uletela u lokal pokazujući venčani prsten i uzvikujući da Ilija nije gej i da je oženjen.\nKako smo ponovo došli u devedesete, u vreme kada su se drugačiji (pa makar i po torbici) javno prokazivali i bili legitimne mete branitelja srBstva, porodičnih i drugih hrišćanskih vrednosti? Ili iz devedesetih nikada nismo ni izašli, samo su se okolnosti promenile pa su ti isti huligani dobili vetar u leđa da ponovo zavode red u društvu. U isto vreme kada SNS, nikad brojnija i snažnija, slavi 11 godina postojanja, na ulicama se prebijaju ljudi sa ljubičastim torbicama, ubijaju vođe navijačkih grupa, desničari prete raseljavanjam neistomišljenika, a zaštitnici kuca i maca uzimaju pravdu u svoje ruke i brane sve žrtve torture (za koje oni procene da to jesu).\nAko sve ove parapolicijske formacije uzimaju sebi za pravo da nekažnjeno zavode red, zašto bi nas iznenadilo prebijanje nekog ko je na prvi pogled drugačiji. Ako lider jedne stranke, a pritom i predsednik svih građana Srbije, deli pravdu i zavodi red, osuđuje i presuđuje pre sudova, donosi zaključke ko je kriv a ko nije (u zavisnosti, naravno, čijoj stranci ko pripada) u nebrojenim aferama koje svakodnevno isplivavaju i koje ne možemo ni ispratiti, jasno je da tu pravu i pravdi nema mesta. Da su skrajnuti i čekaju neko bolje vreme da izađu i da institucije rade svoj posao. Da se zakoni sprovode, a institucije rade po njima, a ne po volji jednog čoveka.\nDok god se to ne desi, imaćemo, nažalost, sve više slučajeva prebijanja i ubijanja, tumačenja pravde po sopstvenom nahođenju. Jer u ovom društvu, bar prema rečima onih koji sve njegove konce drže, najstrašniji je greh zapaliti knjigu. Paljenje živih ljudi se ne računa.\nRedakcijski komentar, SNS\n04. novembra 2019. u 15.28\nKompletan sunovrat države i društva. Zbog takvih koji prebijaju zbog roze torbica sam pre nekoliko godina i napustio Srbiju. Sve pretnje, ismevanja, sprdnje, zakonsku diskriminaciju sam nekako i podnosio i trpeo, valjda eto, treba vremena društvu da sazri, ali nakon prvih batina koje sam na sličan način popio ničim izazvan, jer sam nekoj dvojici vređao „porodična“ osećanja,, prebacio sam posao u inostrantvo, spakovao se i otišao. Da me neko ničim izazvan fizički napada i tuče u sred rođenog grada gde ceo život živim, sve u svojoj okolini poštujem, ni papirić na ulicu ne bacam a kamoli nekoga ugrožavam, e to neće moći. Koliko god mi je period snalaženja u inostranstvu bio traumatičan i finansijski nesiguran, ne žalim, radije bih da me stranci smatraju strancem i imigirantom nego moji rođeni da me smatraju otpadom i bolesnikom. A posle neka svi „porodični“ se pitaju zašto parada, zašto brakovi, zašto priče o ljudskim pravima. dok sam živeo u Srbiji, zapošljavao sam dvoje radnika koji su mojim odlaskom ostali bez posla (žao mi ih je, ali mi je moja sigurnost ipak bila bitnija), a nek se zamisle koliko je još hiljada doktora, profesora, inženjera, vozača, majstora, naučnika otišlo iz Srbije iz istih razloga. Ne zbog bede, ne zbog Vučića, opozicije, ne zbog nacionalista ili drugosrbijanaca, već samo zbog ovakvih pavijana koji nisu hteli da im se skinu s vrata i puste ih da žive svoj život. I dok god živim, osećaću se kao pola čoveka zato što sam u četvrtoj deceniji promenio zemlju i ostavio skoro sve prijatelje i porodicu, ali dok ta zemlju boli uvo da me prihvati kao ravnopravnog građanina (osim kad mi je drpala poreze i doprinose), od mene više ništa neće dobiti.\n04. novembra 2019. u 17.53\nOvako je Benito Musolini sa svojim fašističkim falangama uhapsio celu Italiju. Samo što ovaj srpski ne mora da organizuje Veliki marš na „Rim“, Beograd, jer ga već ima u svojim rukama. Zato Basara piše. „Udri Vučiću, pozlatila ti se!“ Nada se da do njega neće stići.\nJoš da dodam: Još preuređuje, tj, uneređuje, Beograd po neznaju njegovih primitivaca, kao što je Ludi Neron peuređivao Rim pošto ga je predhodno zapalio.\n04. novembra 2019. u 19.00\nSto Vucicev rezim bude brze pucao po savovima,to ce represivni teror biti sve veci.


Predsednik Filipina upozorio: 'Ako neko ne bude poštovao mere, ustrelite ga'\nPredsednik Filipina upozorio: "Ako neko ne bude poštovao mere, ustrelite ga"\nFilipinski predsednik Rodrigo Duterte u sredu je upozorio da će narediti policiji i vojsci da ubiju svakoga "ko stvara nevolje" zbog jednomesečnog karantina Filipinski predsednik Rodrigo Duterte u sredu je upozorio da će narediti policiji i vojsci da ubiju svakoga "ko stvara nevolje" zbog jednomesečnog karantina kojim se u zemlji pokušava zaustaviti korona virus.- Neka ovo svima bude upozorenje - slušajte vladu u ovo vreme jer je ključno da imamo red. I nemojte >> Pročitaj celu vest na sajtu Večernje novosti << nauditi zdravstvenim radnicima, lekarima, jer je to ozbiljan zločin - rekao je sinoć u obraćanju naciji te je naredio vojsci i policiji "ako iko bude stvarao nevolje, a vaši životi su ugroženi, ustrelite ih". Duterte je izdao upozorenje svim stanovnicima slamova u Manili koji su protestovali, jer nisu primili nikakve pakete hrane i drugih zaliha otkad je pre dve sedmice počeo karantin.Snage sigurnosti i policija upozorili su stanovnike da se vrate svojim domovima, no oni su odbili, piše u izveštaju policije koja je razbila proteste i uhapsila 20 ljudi. Rodrigo Duterte, foto APNa Filipinima je dosad od korona virusa umrlo 96 ljudi, a zaraženo je 2.311.\nB92: "Ako neko bude stvarao nevolje - pucajte"\nVostok.rs: RT: „Poslaću vas u grob!“: Duterte naredio policiji i vojsci da pucaju u one koji „stvaraju probleme“ tokom epidemije\nDUTERTE NAREDIO POLICIJI: Ubijte svakoga ko ne bude poštovao karantin!\nFilipinski predsednik Rodrigo Duterte je upozorio da će narediti policiji i vojsci da ubiju svakoga "ko stvara nevolje" zbog jednomesečnog karantina kojim u zemlji pokušava da se zaustavi koronavirus.\nIzvor: Radio 021, 02.Apr.2020, 07:03\nPredsednik Filipina Rodrigo Duterte u sredu je upozorio da će narediti policiji i vojsci da ubiju svakoga "ko stvara nevolje" tokom jednomesečnog karantina kojim se pokušava zaustaviti pandemija virusa korona..."Neka ovo svima bude upozorenje - slušajte vladu u ovo vreme jer je ključno da imamo...


DW: Tihi pakt nacionalista - Dejton se napada sa svih strana - IndeksOnline.rs\nNaslovna FEATURED DW: Tihi pakt nacionalista – Dejton se napada sa svih strana\nBEOGRAD – Nakon što se Stranka demokratske akcije u Sarajevu kroz programsku deklaraciju nedavno založila za “republiku Bosnu i Hercegovinu” bez entiteta, srpski član Predsedništva BiH Milorad Dodik je u subotu u Beogradu ponovio pretnje otcepljenjem Republike Srpske. Da li je i to deo predstave koja svedoči o tihom paktu izmedju nacionalista u regionu, pita se danas u analizi nemački Dojče vele (Deutsche Welle – DW).\nDocent na beogradskom Fakultetu političkih nauka Dušan Spasojević rekao je da je očigledno da ne postoji politička volja da se problemi rešavaju unutar Bosne i Hercegovine, jer aktuelnim liderima i u BiH i u regionu odgovara razvlačenje trenutnog stanja.\n“To je model ponašanja elita u regionu: oni ne rešavaju probleme, već ih komplikuju. Reč je o nekoj vrsti pakta izmedju nacionalista u regionu koji na sličan način traje već dugo. O tome svedoči i činjenica da gotovo nijedno pitanje iz devedesetih godina prošlog veka nije ozbiljnije rešeno”, ocenio je Spasojević za DW.\nDušan Janjić iz Foruma za etničke odnose smatra da Dodik kroz zapaljivu retoriku pokušava da prikrije krizu u kojoj je njegov režim.\n“Jasno je da njegova pozicija u samoj RS nije sigurna. On ni kao član Predsedništva BiH vidljivo nema rezultate niti želi da ih ima na nivou zajedničke države. To je već ranije vidjen mehanizam takozvane mobilizacije da bi se on izvukao iz krize”, ocenio je Janjić za DW.\nIstoričar Milivoj Bešlin kazao je da politički subjekti iz RS pitanja poput Deklaracije SDA treba da rešavaju u BiH, a ne da po odgovore dolaze u Beograd.\n“S druge strane, Srbija nikako bi smela da se posle ratnog iskustva i iskustva genocida na ovako grub način meša u unutrašnja pitanja BiH. A sve o čemu se pričalo na tom sastanku u Beogradu su isključivo unutrašnja pitanja BiH”, rekao je Bešlin za DW.\nBešlin je saglasan sa ocenama da Dodik zapravo pokušava da prikrije probleme, pošto je, kako ocenjuje, njegov entitet “bankrotirao, a kriminalni i autoritarni režim” u Banjaluci se urušava.\nNa pitanje kako vidi ulogu predsednika Srbije Aleksandra Vučića na sastanku, Dušan Janjić je ocenio da upada u oči da je on ovaj put zajednički primio i Dodika i opoziciju iz RS, dok ih je ranije primao odvojeno.\n“To je znak da Vučić ne želi da udje duboko u te priče. Zagovaranje povezivanja pitanja Kosova i RS je deo Dodikove politike i nije novina. Obnova te priče nije ozbiljno tretirana ni na samom ovom sastanku. To nije realno i nije nikakvo rešenje da se od jednog problema prave četiri”, naveo je Janjić.\n“Objektivno, to bi otvorilo probleme prekrajanja granica i to bi moglo da ide i do prekrajanja granica Srbije. Otuda ona kontra (predsednika SDA) Bakira Izetbegovića sa Sandžakom. I sve to sve više tanji živce javnosti. Vreme je da se Dodiku kaže da s tim prestane. Ja sam tako i razumeo Vučićev poziv na suzdržanost”, dodao je Janjić.\n“U Srbiji vidimo histerične ministre i Vučića koji ih smiruje, a ovo je na regionalnom nivou. Dodik je neformalni deo velike naprednjačke koalicije. Šalju se mešane poruke koje treba da pokriju spektar birača od krajnje radikalskog dela, do onih koji su nekada glasali za demokrate”, ocenio je Spasojević.\nMilivoj Bešlin je, medjutim, primetio da Vučić nije reagovao nakon Dodikovih huškačkih izjava, već je umesto toga ponavljao da je Srbija „garant“ Dejtonskog mirovnog sporazuma.\n“To je stara manipulacija srpske političke elite koja datira još iz vremena Miloševića, a slično se ponaša i Hrvatska. Srbija i Hrvatska nisu nikakvi garanti Dejtona, niti su protektori BiH, one su parisko-dejtonski mirovni ugovor potpisale kao učesnice u ratu na teritoriji BiH a taj rat je imao obeležja medjunarodnog konflikta”, kazao je Bešlin.\nPrema njegovim rečima, garanti Dejtona se isključivo nalaze u Upravnom odboru Veća za implementaciju mira (PIC), u kojem ne sede predstavnici ni Srbije ni Hrvatske.\n“Sve drugo je čista teritorijalna pretenzija Srbije i Hrvatske. S druge strane, Dodik ne bi mogao da izgovara sve to što je izgovarao, kad ne bi, uz podršku Moskve koja se jasno demonstrira kroz blokiranje donošenja odluka PIC, imao i podršku Beograda”, uveren je Bešlin.\nDW dodaje se da se u već isprobanu nacionalističku matricu uklapa to što nakon zapaljive retorike sledi ekonomska saradnja.\n“Naime, najavljeno je da osmog oktobra tročlano Predsedništvo BiH dolazi u Beograd na trilateralni sastanak Srbije, BiH i Turske. Tada će biti položen i kamen-temeljac za izgradnju autoputa Sarajevo-Beograd. Danas tobože na ivici rata, sutra tobože u cvatu ekonomskih odnosa. I tako u krug, dve decenije nakon završetka ratova na prostoru nekadašnje Jugoslavije”, zaključuje DW.


Potpisan Memorandum sa 29 lokalnih samouprava o uvođenju ISEM-a i korišćenju biomase\nObjavljeno : 5.12.2017.\nU utorak, 28. novembra 2017. godine, u zgradi Ujedinjenih nacija u Beogradu 29 lokalnih samouprava izabranih na Javnom pozivu za podršku jedinicama lokalne samouprave u uvođenju sistema energetskog menadžmenta i korišćenju lokalno raspoložive biomase potpisalo je Memorandum o saradnji sa Programom Ujedinjenih nacija za razvoj.\nOčekivani ishod ovog Memoranduma je ekonomski rast i održivi razvoj Srbije kroz unapređenje energetske efikasnosti i intenzivnije korišćenje obnovljivih izvora energije u finalnoj potrošnji energije, kao i kroz podizanje javne svesti i dijaloga u Srbiji o energetskoj efikasnosti i obnovljivim izvorima energije.\nJavni poziv za podršku jedinicama lokalne samouprave u uvođenju sistema energetskog menadžmenta i korišćenju lokalno raspoložive biomase za proizvodnju energije realizovan je prošlog leta. Predmet Javnog poziva je pružanje tehničke pomoći za:\n1) Izradu godišnjeg izveštaja o ostvarivanju ciljeva uštede energije za JLS kao Obveznike sistema a u skladu sa „Pravilnikom o obrascu godišnjeg izveštaja o ostvarivanju ciljeva uštede energije“ („Službeni glasnik RS”, broj 32/16 od 30.3.2016. godine i stupio je na snagu 7.4.2016. godine) za 2016. i 2017. godinu;\n2) Izradu programa energetske efikasnosti za JLS (u daljem tekstu: Program) u skladu sa Zakonom o efikasnom korišćenju energije („Službeni glasnik RS”, broj 25/13) sa potprogramom analize raspoloživog potencijala i iskorišćenja biomase u energetske svrhe na teritoriji JLS;\n3) Obuke korisnika u objektima od javnog značaja, koji su u nadležnosti JLS, za korišćenje i unos podataka u ISEM;\nUNDP će snositi troškove konsultanata koji će biti angažovani za izradu godišnjih izveštaja, izradu programa energetske efikasnosti, obuke korisnika i mentorskog rada sa korisnicima objekata od javnog značaja, koji su u nadležnosti JLS, za korišćenje i unos podataka u ISEM, izradu inventara kotlova, obuke o finansiranju projekata proizvodnje energije iz biomase na poljoprivrednim gazdinstvima i obuke o energetskim zasadima.\nPredstavnicima JLS obratili su se Miloš Banjac, pomoćnik ministra, Ministarstvo rudarstva i energetike, Đorđe Staničić, generalni sekretar SKGO, i Steliana Nedera, zamenica stalne predstavnice UNDP u Srbiji koji su ukazali na značaj aktivnosti predviđenih javnim pozivom. Maja Matejić, menadžer portfolia za energetiku UNDP objasnila je način i predviđenu dinamiku sprovođenja aktivnosti. U ime JLS prisutnima se obratio Vladimir Gak, predsednik opštine Inđija, koji je istakao da je poboljšanje energetske efikasnosti javnih objekata i komunalnih usluga put ka značajnoj uštedi u budžetima lokalnih samouprava.\nMemorandum o saradnji je potpisan između UNDP i sledećih JLS: Aleksandrovac, Alibunar, Apatin, Bajina Bašta, Bačka Palanka, Bečej, Crveni Krst (Niš), Ćuprija, Gornji Milanovac, Inđija, Ivanjica, Kladovo, Knjaževac, Lebane, Lučani, Petrovac na Mlavi, Priboj, Raška, Savski Venac (Belgrade), Senta, Surdulica, Svilajnac, Šid, Trstenik, Velika Plana, Veliko Gradište, Vladičin Han, Vlasotince, Vrnjačka Banja.


Android revija » HTC Vive – HTC predstavlja komercijalnu verziju Vive VR sistema HTC Vive – HTC predstavlja komercijalnu verziju Vive VR sistema – Android revija\nHTC, jedan od predvodnika u domenu inovativnih i pametnih tehnologija, objavio je danas u partnerstvu sa kompanijom Valve komercijalnu verziju svog ViveTM sistema virtuelne realnosti. Daljom nadogradnjom iscrpnog spiska mogućnosti, ovaj upotpunjeni Vive sistem, zasnovan na Steam®VR platformi, predstavlja još jednu tehnološku inovaciju – Vive Phone Services – i ponovno postavlja standarde u oblasti virtuelne realnosti.\nOmogućujući vam da ostanete povezani sa stvarnim svetom bez napuštanja virtuelne realnosti, Vive Phone Services demonstrira sposobnost kombinovanja obe realnosti, bez gubljenja dodira sa ijednom od njih. Omogućujući vam da primate i odgovarate na dolazne i propuštene pozive, čitate tekstualne poruke, šaljete brze odgovore i proveravate predstojeće događaje iz kalendara direktno preko VR kacige, sistem stvara hibridnu realnost koja otvara čitav jedan svet novih mogućnosti za potrošače i preduzeća.\nDovođenjem Vive-a na novi nivo, uz osveženo brendiranje i poboljšano rešenje kaiševa za kacigu, komercijalna verzija Vive-a se nadovezuje na inovativne funkcionalnosti uvedene sa verzijom Vive Pre. Među njima su poboljšani bežično-praćeni kontroleri sa taktilnim odgovorom i dvostepenim oroz-tasterima, prednja kamera uz pomoć koje se realni objekti „ubacuju“ u virtuelni svet, redizajnirani kaiševi za kacigu koji omogućavaju veću stabilnost i bolju ravnotežu zahvaljujući prerađenom dizajnu, kao i napredan vizuelni sistem sa bolje osvetljenim ekranom koji pruža dublji osećaj uronjenosti u virtuelnu realnost.\nSa cenom od 799 USD, komercijalno izdanje Vive-a će se isporučivati sa dva „punokrvna“ VR naslova – doživljaja za ulaz u VR svet:\nSimulator poslova: Arhiva iz 2050. (Job Simulator: The 2050 Archives), proizvođačaOwlchemy Labs: U zamišljenom svetu budućnosti, u kome su roboti zamenili sve ljudske poslove, zakoračite u „Simulator poslova“ i naučite kako je to izgledalo „baviti se nekim poslom“.\nNo, nije sve u igrama. Uz naslove dostupne lansiranjem, HTC saradnjom sa razvojim timovima podstiče kreiranje sadržaja iz raznih oblasti među kojima su, pored zabave i maloprodaja, obrzovanje, dizajn, zdravstvo i automobilska industrija.\n„Vive je od samog početka predvodnik u domenu sistema virtuelne realnosti, uz nekoliko pionirskih, inovativnih tehnologija HTC-a”, prokomentarisala je Šer Veng (Cher Wang), predsednica i direktorka kompanije HTC. „Od trenutka prvog objavljivanja Vive-a, u ovo vreme prošle godine, neumorno smo radili sa kompanijom Valve na pružanju najboljeg VR doživljaja širokom tržištu, osvojivši više nagrada i dobrih kritika medija, potrošača i industrije. Sa komercijalnim izdanjem Vive-a sada možemo da ostvarimo svoju konačnu viziju: uvođenje Vive sistema u domove širom sveta da bi ljudi mogli da dožive impresivnu virtuelnu realnost na način koji pobuđuju i raspiruje maštu, i istinski menja svet.”\nCena, nadogradnje i dostupnost\nKomercijalna verzija Vive-a biće dostupna za prednaručivanje od 29. februara, sa kompletiranom dostavom i potpunom komercijalnom dostupnošću počev od 1. aprila. Sa cenom od 799 USD, Vive je prvo kompletno VR rešenje koje stiže sa dva bežična VR kontrolera, senzore pokreta u prostoru veličine sobe i kacigom (HMD) sa ugrađenom kamerom i telefonom, plus dva VR naslova. Integracija SteamVR platforme u ovaj paket obezbeđuje redovnu nadogradnju i ažuriranja kompletne Vive opreme najnovijim fukcionalnostima.\nHTC Vive – HTC predstavlja komercijalnu verziju Vive VR sistema was last modified: March 11th, 2016 by Goran Aničić\nHTCHTC ViveHTC VRVR\nNaslednik HTC One u nekoliko novih boja


Srbija na korak od autorskih prava po standardima EU - Društvo - Dnevni list Danas\nPočetna » Vesti » Društvo » Srbija na korak od autorskih prava po standardima EU\nSrbija na korak od autorskih prava po standardima EU\n“Očekujemo da će ove izmene i dopune Zakona o autorskom i srodnim pravima u velikoj meri rešiti i problem piraterije na internetu.”\nOrganizacija proizvođača fonograma Srbije-OFPS i Unija diskografa Srbije-UDS pozdravljaju odluku Vlade Republike Srbije kojom je na sednici održanoj dana 07.02.2019. godine usvojila predlog Zakona o izmenama i dopunama Zakona o autorskom i srodnim pravima i uputila ga na usvajanje Narodnoj skupštini Republike Srbije.\nIzmene i dopune Zakona o autorskom i srodnim pravima inicirane su krajem 2013. godine radi usklađivanja sa evropskim direktivama i međunarodnim ugovorima.\nKako se navodi u saopštenju, izmenama je prethodila široka javna rasprava, u kojoj su učestvovali svi zainteresovani predstavnici, uključujući kolektivne organizacije i udruženja korisnika. Takođe, Izmene i dopune su dobile pozitivno mišljenje Evropske komisije, a njima se usklađuje Zakon o autorskom i srodnim pravima sa 8 od 10 direktiva Evropske unije.\n“Otvaranje pregovaračkog poglavlja 7, koje se odnosi na intelektualnu svojinu, u junu 2017. godine, donelo je i obavezu da se usvoje izmene i dopune Zakona o autorskom i srodnim pravima, usklađene sa EU direktivama, što je predviđeno i tačkom 1 Strategije razvoja intelektualne svojine za period od 2018-2022. godine, koja je objavljena u Službenom glasniku RS 19.10.2018. godine”, piše u saopštenju.\n“Ova odluka je veliki korak ka potpunom usklađivanju propisa sa pravnim tekovinama EU. Uz to, ovim izmenama i dopunama Zakona regulišu se odnosi između samih nosilaca autorskog i srodnih prava i unapređuje se ostvarivanje prava intelektualne svojine, naročito imajući u vidu da je važeći Zakon, usvojen još 2009. godine, u mnogome zastareo. Očekujemo da će ove izmene i dopune Zakona u velikoj meri rešiti i problem piraterije na internetu. OFPS i UDS su se zalagali za usaglašavanje propisa sa propisima EU, zajedno sa Privrednom komorom Srbije, u okviru koje je obrazovano Udruženje za kreativnu industriju, te su u proteklom periodu, povodom predloženih izmena i dopuna zakona, organizovali više panela.”\nOve organizacije kažu da je krajni cilj regulisanja prava intelektualne svojine jeste stvaranje ambijenta u kojem autori i nosioci srodnih prava štite svoja prava i imaju adekvatnu naknadu za iskorišćavanje svojih dela i u kojem se vrši dalje unapređivanje kolektivnog ostvarivanja autorskog i srodnih prava i stvara balans sa interesima korisnika.\n“OFPS je obavestio međunarodnu organizaciju IFPI, čiji je član, o usvojenom predlogu izmena i dopuna Zakona, imajući u vidu da su predstavnici IFPI-ja davanjem mišljenja aktivno učestvovali u njihovoj izradi.”\nOrganizacije ističu da uprkos postojećem Nacrtu zakona o izmenama i dopunama Zakona o autorskom i srodnim pravima donetom u redovnoj proceduri, početkom decembra 2018. godine Ministarstvo prosvete, nauke i tehnološkog razvoja formiralo je Radnu grupu za izradu Nacrta zakona o izmenama i dopunama Zakona o autorskom i srodnim pravima.\n„Ni predstavnici OFPS-a i UDS-a, ni predstavnici velikih korisnika i njihovih udruženja, nisu bili pozvani da učestvuju u radu Radne grupe, uprkos bogatom iskustvu u oblasti ostvarivanja autorskog i srodnih prava. Nasuprot tome, u Radnu grupu su bili pozvani određeni članovi čija se stručnost dovodi u pitanje.\nNadamo se da će nakon usvajanja Izmena i dopuna Zakona od strane Narodne skupštine Republike Srbije nadležno resorno ministarstvo Vlade Republike Srbije formirati novu radnu grupu, koju će činiti reprezentativni i stručni članovi i inicirati izradu novih propisa iz oblasti prava intelektualne svojine koji će biti usklađeni sa svim direktivama Evropske unije.”\nautorska pravaOFPSOrganizacija proizvođača fonograma SrbijeUDSUnija diskografa SrbijeBeogradpiraterija\nPešak koji je pokušao da pređe prugu na putnom prelazu između Grejača i Trupala kod Niša poginuo je večeras kada je na njega naletela lokomotiva železničkog prevoznika „AB prevoz“, saopštilo je preduzeće "Infrastrukture železnica Srbije".


Ryanair obnavlja letove Niš-Bratislava od 1.novembra\nNaiskotarifna avio-kompanija Ryanair najavila je ponovno pokretanje redovnog avio saobraćaja na na liniji Niš-Bratislava od 1.novembra ove godine. Letove na ovoj liniji obavljaće podružnica kompanija Ryanair - Buzz.\nNa zvaničnoj stranici ove kompanije navodi se da će kompanija iz Niša do Bratislave leteti dva puta nedeljno, ponedeljkom i petkom, a karte se već nalaze u prodaji po početnoj ceni od 21,99€.\nKompanija Ryanair je marta prošle godine ukinula letovedo Bratislave bez ikakvog objašnjenja, a u medjuvremenu je najavila i letove do Beča koji se nalazi na samo 80km od glavnog grada Slovačke.\nRyanair napada Wizz Air?\nPonuda letova do Bratislave i Beča kompanije Ryanair sa svojim produžnicama Laudamotion i Buzz može se okarakterisati kao “objava rata” kompaniji Wizz Air u Nišu koja vec obavlja letove do Beča. Nakon ublazavanja situacije sa virusom Covid-19 bićemo u prilici da vidimo mnogo ”preklopljenih” linija različitih niskotarifnih avio kompanija na svim aerodromima pa i u Nišu koje će se boriti za svakog mogućeg puntika . Ono što je sigurno je da ce putnici biti jedini pobednici u ovom “ratu” jer će cene na ovim linijama biti veoma niske.\nŠta je Buzz?\nBuzz je poljska aviokompanija sa sedištem u Varšavi, koja se ranije zvala Ryanair Sun, podružnica je irske avio kompanije Rianair Holdings i sestrinska avio kompanija Rianair DAC, Ryanair UK, Malta Air i Laudamotion. Osnovan 2017. godine i u početku pozicioniran kao čarter avio-kompanija bez ikakvih redovnih usluga, Buzz obavlja redovne letove u ime kompanije Ryanair i samostalne čarter letove, van Poljske. U martu 2019. godine, Ryanair je najavio da će Ryanair Sun biti preimenovan u Buzz u jesen 2019. Buzz je počeo sa radom u januaru 2020, a očekuje se da ce veliki deo naručenih aviona Boeing 737MAX upravo saobraćati na linijama ove kompanije.


SEZONSKI RADNICI u Crnoj Gori: Ove godine najviše sezonaca iz Srbije i BiH\nČetvrtak, 15.08.2019 | 07:12\nU periodu od 1. januara do 9. avgusta 2019. godine, izdato je ukupno 19.502 dozvola za privremeni boravak i rad stranaca, od čega je izdato 3.614 dozvola za privremeni boravak i rad po osnovu sezonskog zapošljavanja, saopšteno je Dnevnim novinama iz Ministarstva unutrašnjih poslova MUP.\nFoto: Ilustracija, bestlifeonline.com\n“Najviše dozvola za sezonsko zapošljavanje stranaca je izdato u okviru djelatnosti usluge smještaja i ishrane (2.395 ili 76,66 odsto), zatim u ostalim uslužnim djelatnostima (352 ili 11,27 odsto) i poljoprivredi, šumarstvu i ribarstvu (100 ili 3,2 odsto)”, kazao je Dnevnim novinama načelnik u Odsjeku za statistiku u ZZZCG Jovan Kostić.\nNajveća potražnja za pomoćnim radnicima\nPoslodavci traže kuvare, pekare, mesare\n“Međutim, poslodavci traže kvalifikovane radnike kao što su: kuvari, konobari, pekari, mesari, pica majstori, poslastičari. I tu je izražen najveći deficit, jer na godišnjem nivou na evidenciji Zavoda bude oko 2.600 radnika iz oblasti turizma i ugostiteljstva, što svakako nije dovoljno da zadovolji potrebe poslodavaca u toku sezone”, napominje Bubanja.\n“Kada govorimo o ukupnoj tražnji od poslodavaca, onda moramo reći da je evidentan trend rasta broja nk radnika, dakle radnika koji rade na pomoćnim poslovima u hotelima, restoranima, na plaži. To su poslovi: sobarice, higijeničarke, servirke, pomoćne radnice u kuhinji, u vešeraju, radnici na plaži, na parkinzima itd. S obzirom da je značajan broj lica na našoj evidenciji, gotovo 1/3, nekvalifikovana radna snaga, tu zaista vidimo prostor za djelovanje u dijelu informisanja i pripreme ovih lica kako bi se uključili u proces sezonskog zapošljavanja”, primjećuje pomoćnik direktora u Sektoru za plan, analizu i statistiku u ZZZ Goran Bubanja.\nDozvola najviše osam mjeseci\n“Dozvola za privremeni boravak i rad radi sezonskog zapošljavanja izdaje se sa rokom važenja do šest mjeseci u vremenskom periodu od jedne godine. Izuzetno, ako obavljanje sezonskih poslova to zahtijeva, dozvola se može produžiti, za još dva mjeseca kod istog ili drugog poslodavca, pri čemu rok važenja dozvole ne može biti duži od osam mjeseci u vremenskom periodu od jedne godine”, objašnjavaju u MUP-u.\n“Ako poslodavac sa strancem ne zaključi ugovor o radu u navedenom roku, dužan je da, najkasnije u roku od tri dana, o tome obavijesti Ministarstvo radi poništavanja dozvole za boravak i rad”, dodaju u MUP-u.\nZa dozvolu za rad stranac plaća 60 eura\n“Zakonom o administrativnim taksama propisana je administrativna taksa za izdavanje dozvole za privremeni boravak i rad u iznosu od 60 eura, za produženje dozvole za privremeni boravak i rad administrativna taksa u iznosu od 30 eura, dok je Pravilnikom o obrascima, bližim uslovima i načinu izdavanja dozvole za privremeni boravak i rad propisana uplata naknade troškova za izradu obrasca dozvole u iznosu od pet eura”, navode u MUP-u.


Đurić: Pojedine zločinačke strukture u Prištini ne znaju za humanost GracanicaOnline.info Direktor Kancelarije za KiM Marko Đurić najoštrije osuđuje privođenje francuskog humanitarca Arnoa Gujona, kojem je, kako se navodi, nakon višegodišnjeg uspešnog filantropskog rada i pomoći srpskom narodu, Priština zabranila ulazak na Kosovo i Metohiju.\nDirektor Kancelarije za KiM Marko Đurić najoštrije osuđuje privođenje francuskog humanitarca Arnoa Gujona, kojem je, kako se navodi, nakon višegodišnjeg uspešnog filantropskog rada i pomoći srpskom narodu, Priština zabranila ulazak na Kosovo i Metohiju.\n„Jedini greh Gujona je to što pomaže Srbima i što uspešno svetom pronosi istinu o stradanjima i obespravljenosti srpskog naroda na Kosovu i Metohiji, a njegovo zadržavanje na administrativnom prelazu Merdare je upravo dokaz suštinske antisrpske prirode pojedinih struktura moći u Prištini“, ističe se u saopštenju.\nNaglašava se da time što je Priština Gujonu zabranila slobodno kretanje Kosovom i Metohijom i obavljanje filantropskog rada, pogazila elementarna načela humanosti na kojima počiva civilizovan svet.\n„Albanskom narodu nije strana humanost, međutim pojedine zločinačke strukture u Prištini ne znaju za humanost, ili barem misle da Srbi imaju manja prava od ostalih ljudskih bića.\nDanašnja suluda odluka da se Gujonu praktično zabrani rad potpuno razotkriva šovinističku prirodu dela vladajućih struktura u Prištini, i međunarodna zajednica mora da bude alarmirana ovakvim pozivom na uzbunu, jer sledeći korak može biti samo zatvaranje Srba u geta i njihovo formalno stavljanje u rang bića drugog reda“, zaključuje se u saopštenju Kancelarije za Kosovo i Metohiju.\nĐurić: Odnos prema žrtvama obeležiti humanošću i empatijom, a ne političkim kalkulacijama\nĐurić se sastao sa ambasadorom Ukrajine u Beogradu\nObjavljeno 10. septembra 2018. by Ivan MiljkovićU kategoriji SaopštenjaTagged Arno Gujon, zabrna ulaska na Kosovo, Marko Đurić\n22. maja 2019., 22:43


Mart 17, 2019 11:41\n"Ne ohrabruju se novinari tako što im razbiješ vrata, upadneš unutra u prostorije, oni su sinoć izgledali kao taoci", rekla je Smajlović gostujući u Jutarnjem programu i dodala da je ključna razlika i pitanje, da li se sinoćna događanja u zgradi RTS-a posmatraju kao “upad” ili “ulaz” i da se kod toga vide političke simpatije.\n“Ja sam gledala N1, gde je pisalo da su demonstranti ušli u zgradu N1. Gledala sam N1 i strašno me nerviralo što na RTS-u nema ničega, na RTS-u ide program kao da se ništa ne dešava i to mi je strahovito išlo na živce. Medutim, ni na N1 nema ništa o električnoj testeri. Videla sam kako ljudi idu kroz razbijeno staklo, ako vi uđete u moj stan tako što razvalite moja vrata, a nije istina ono što je rekao Boško Obradović da je neko otvorio vrata iznutra. Ako tako uđete rušenjem, a o testeri da ne govorimo, to daje zlokobnu notu celoj situaciji", rekla je ona.\nSmajlović se osvrnula i na izjavu jedne od organizatorke protesta Jelene Anasonović koja je navela da su "bili na RTS-u kako bi ohrabrili novinare", i dodala da se ljudi ne ohrabruju tako što im razbiješ vrata i upadneš unutra.\nSmajlovićRTSdemonstrantiupad u zgradunovinari